



**ÁROP-1.1.16-2012-2012-0001**

Esélyegyenlőség-elvű fejlesztéspolitika kapacitásának biztosítása

|  |
| --- |
| **Helyi**  **Esélyegyenlőségi**  **Program** |
| Dömsöd Nagyközség Önkormányzata |

|  |
| --- |
| **2013 – 2018.** |

**Tartalomjegyzék**

[Bevezetés 4](#_Toc359583375)

[A település bemutatása 4](#_Toc359583376)

[Dömsöd története 4](#_Toc359583377)

[Értékeink, Küldetésünk 5](#_Toc359583378)

[Célok 7](#_Toc359583379)

[Helyzetelemzés 8](#_Toc359583380)

[1. A program készítését előíró jogszabályi környezet rövid bemutatása 8](#_Toc359583381)

[Jogszabályi háttér 8](#_Toc359583382)

[Az esélyegyenlőségi célcsoportokat érintő helyi szabályozás rövid bemutatása. 10](#_Toc359583383)

[2. Stratégiai környezet bemutatása 11](#_Toc359583384)

[2.1. Dömsöd demográfiai, társadalmi szerkezete 11](#_Toc359583385)

[2.2. A helyi közintézmények: 13](#_Toc359583386)

[2.3. A program célcsoportjai 14](#_Toc359583387)

[3. A mélyszegénységben élők és a romák helyzete, esélyegyenlősége és a munkanélküliség 16](#_Toc359583388)

[3.1. Foglalkoztatottság, munkaerő-piaci integráció 16](#_Toc359583389)

[3.2. Közfoglalkoztatás 19](#_Toc359583390)

[3.3. Lakhatás, lakáshoz jutás, lakhatási szegregáció 21](#_Toc359583391)

[3.4. Egészségügyi ellátórendszer 24](#_Toc359583392)

[3.5. Nemzetiségek, etnikumok 26](#_Toc359583393)

[3.6. A település szociális helyzete 27](#_Toc359583394)

[4. A gyermekek helyzete, esélyegyenlősége, gyermekszegénység 31](#_Toc359583395)

[4.1. *A* veszélyeztetett és védelembe vett, hátrányos helyzetű, illetve halmozottan hátrányos helyzetű gyermekek 31](#_Toc359583396)

[4.2. A település nevelési és oktatási intézményei 35](#_Toc359583397)

[4.2.1. Óvodai nevelés 36](#_Toc359583398)

[4.2.2. Általános Iskola 40](#_Toc359583399)

[4.2.3. Kisherceg Gyerekház 42](#_Toc359583400)

[5. A nők helyzete, esélyegyenlősége 42](#_Toc359583401)

[5.1. Munkanélküliség a nők körében 42](#_Toc359583402)

[5.2. Családbarát munkahely, a nők helyzete, esélyegyenlősége 44](#_Toc359583403)

[5.3. Családtervezés, anya – és gyermekgondozás 45](#_Toc359583404)

[5.4. A nőket érő erőszak, családon belüli erőszak 46](#_Toc359583405)

[6. Az idősek helyzete, esélyegyenlősége 46](#_Toc359583406)

[6.1. Népességi jellemzők: 46](#_Toc359583407)

[6.2. Munkaerő piaci helyzet: 47](#_Toc359583408)

[7. A fogyatékkal élők helyzete, esélyegyenlősége 48](#_Toc359583409)

[7.1. Egészségi állapot miatti korlátozottság / részlet a helyi Egészségtervből / 49](#_Toc359583410)

[7.2. A településen fogyatékossággal élő személyek főbb jellemzői, sajátos problémái 50](#_Toc359583411)

[7.3. Az akadálymentesítés területei: 51](#_Toc359583412)

[Akadálymentesség intézményei 53](#_Toc359583413)

[7.4. Elektronikus közigazgatási szolgáltatások helyzete 55](#_Toc359583414)

[8. Helyi partnerség, lakossági önszerveződések, civil szervezetek és for-profit szereplők társadalmi felelősségvállalása 55](#_Toc359583415)

[8.1. Civil szervezetek, sportélet, kultúra, turizmus 55](#_Toc359583416)

[8.2. Közösségi viszonyok, helyi közélet bemutatása 57](#_Toc359583417)

[8.3. Közrend, közbiztonság 58](#_Toc359583418)

[9. A helyi esélyegyenlőségi program nyilvánossága 59](#_Toc359583419)

[A Helyi Esélyegyenlőségi Program Intézkedési Terve 59](#_Toc359583420)

[A beavatkozások megvalósítói 59](#_Toc359583421)

[Az intézkedési területek részletes kifejtése 59](#_Toc359583422)

[1. A mélyszegénységben élők és romák helyzete, esélyegyenlősége 60](#_Toc359583423)

[2. Gyermekek 61](#_Toc359583424)

[3. Nők 63](#_Toc359583425)

[4. Idősek 63](#_Toc359583426)

[5. Fogyatékkal élők 63](#_Toc359583427)

[2. Összegző táblázat - A Helyi Esélyegyenlőségi Program Intézkedési Terve (HEP IT) 64](#_Toc359583428)

[3. Megvalósítás 68](#_Toc359583429)

[Monitoring és visszacsatolás 69](#_Toc359583430)

[Nyilvánosság 69](#_Toc359583431)

[Kötelezettségek és felelősség 70](#_Toc359583432)

[Érvényesülés, módosítás 71](#_Toc359583433)

[4. Elfogadás módja és dátuma 72](#_Toc359583434)

# Bevezetés

Az ***egyenlő bánásmód elvé***nek betartása az Európai Unió és a hazai társadalom azonos célja. Az európai uniós elvárások alapján a települések feladata a társadalmi egyenlőtlenségek csökkentése.

Az esélyegyenlőség pozitív befolyásolásához szükséges megerősítő intézkedések készítése, ennek stratégiai terve az esélyegyenlőségi program. A program része egy részletes, alapos helyzetelemzés, az alapelvek, célok meghatározása, a továbblépés lehetőségeinek megkeresése.

A ***2003.évi CXXV. törvény az egyenlő bánásmódról és az esélyegyenlőség előmozdításáról IV***. fejezete tartalmazza a Köztársasági Esélyegyenlőségi Programot, amelynek célja: az élet valamennyi területén megelőzze a hátrányos megkülönböztetést és elősegítse egyes társadalmi csoportok tagjainak esélyegyenlőségét, amely a Kormány, az önkormányzatok és ezek intézményei, civil szervezetek és magánszemélyek feladata.

Az esélyegyenlőség a társadalom minden tagja számára fontos érték. Biztosítékul szolgál annak a célnak az elérésében, hogy mindenkinek legyen esélye a munkavállalásra, a szociális és egészségügyi ellátásra, lakhatási, képzési és oktatási ellátásra, szolgáltatások elérésére, igénybevételére.

Legyenek ezek elérhetőek függetlenül attól, hogy milyen a neme, nemzeti vagy etnikai kisebbséghez való tartozása, hovatartozása, fogyatékossága, életkora, vagyoni helyzete.... stb.

# A település bemutatása

# Dömsöd története

Dömsöd két községből, Dab és Dömsöd egyesítéséből jött létre 1939. január 1-én.  
Dabról már 1313. óta vannak adatok, mely szerint a dabi nemzetség telepedett itt meg. 1453-ban már a Sáry család birtokolja a területet, mint földbirtokos. A község nem pusztult el a török uralom alatt sem. 1695. évi feljegyzés szerint ekkor egy fél porta aranyában adózik az államnak. A református egyház 1852-ben alakult meg. A község pecsétje 1686-ból származik, 'Dabi falu pöcsétje'.

1720-as összeírás szerint 29 jobbágytelek volt a község területén. 1803-ban épült a református egyháztemploma,melyben több értékes kegytárgyat őriztek. A községet ez időben főleg magyarság lakta. A múlt század elején Nagy István Pest megyei Főjegyző nagy kiterjedésű gyümölcsöst létesített, melynek nyomait a mai napig a késői utódok őrzik. A századforduló nagybirtokosai gr. Ráday, Boemelburg és a Papp családok voltak.

Dömsöd község környékén már a legrégibb időkben is kiváló gyümölcsöt termeltek. Néhány dokumentum a község nevét is ebből származtatja. Az oklevelekben említett 'Demsed' 'Dumsud', majd 1271-ben kelt irat szerint 'Gumschud' a gyümölcsöd szóval volna azonos. Az utolsó Árpád házi királyok idején királynői birtok volt.   
1424-ben Zsigmond király adományozta Czilley Borbálának Hunyadi János kormányzása idején.

Dömsöd Kalmár Dénes udvari ember tulajdonában volt. Mátyás király halála után pedig 1492-ben a Rozgonyi család volt itt a földbirtokos.

A török hódoltság alatt sokat szenvedett a község népe. A törökök kiűzése után a gróf Koháry család kapja birtokul, ők a Beleznay családnak adták zálogba, majd a Podmaniczky család birtoka volt egészen az 1848-as szabadságharc idejéig.

1939. január 1.-én a két község Dömsöd néven egyesült. A két világháború itt is megtizedelte a férfiakat. A község megtartó ereje, eltartó képessége a jó minőségű földekben, az állattartásban volt. A tsz. szerveződés első hulláma 1949/50-ben lezajlott, átrendezve a tulajdonviszonyokat.

Az államosítás sok kis és középbirtokost tett nincstelenné és ez a folyamat az 1956-os forradalom leverése után csak felerősödött. 1960 után erős tsz-ek jöttek létre, melyek a 70-es években egyesültek és Dózsa Tsz. néven országos elismerést szereztek.

# Értékeink, Küldetésünk

Dömsöd nagyközség Pest megye délnyugati részén, a Ráckevei Duna-ág partján, az 51-es főút mentén található. A település 72,42 km nagyságú területen fekszik, közigazgatásilag, a Közép - magyarországi régión belül Pest megyéhez, ezen belül a Ráckevei Kistérséghez tartozik. A honfoglalás óta lakott település állandó lakosainak száma 6.021 fő, az 1990-2006közötti időszakban 456 fővel nőtt. A pozitív vándorlási tendencia elsősorban a budapesti szuburbanizációs területi folyamatoknak köszönhető, azaz a népességtöbbletet a régió többi településéhez hasonlóan elsősorban a fővárosból kiköltözők okozzák.

A nagyközség területe 7242 ha, népsűrűsége 0,79 fő/ha. A településen a KSH adatai szerint 2010-ben 2346 db lakás volt, 5%-kal több mint 2001-ben. 2000 és 2010 között éves átlagban 13 lakás épült.

A település központja a Kossuth Lajos utca és a Szabadság út közötti területen helyezkedik el. E terület nagyon sűrűn beépült sok kis utcával, kis lakótelekkel és intézményekkel. A község intézményei is főleg ezen a területen találhatók: így a Polgármesteri Hivatal, a rendőrség, az iskolák, az óvodák, a piac és az egyéb kiskereskedelmi egységek.

1990-ig a műszaki infrastruktúra elenyésző mértékben fejlődött a településen, ezt követően azonban ez felgyorsult. **Az elmúlt egy évtized alatt megvalósult a település földgázzal történő ellátása, kiépült a távhívásos telefonhálózat.** A falu határában megépült a 11 település kommunális hulladékát befogadó európai színvonalú **regionális szilárd hulladéklerakó telep**, valamint elkészült a **szennyvízcsatorna hálózat**.

A lakosság 95%-a a központi belterületen él, 4% az üdülőterületen, míg fennmaradó 1%-a külterületen. A településhez 11 külterület tartozik, melyből 10 lakott: Csaplártanya, Dunavecsei út, Középsődülő, Kunszentmiklósi úti tanyák, Némedi út, Öreghegy, Tamási út, Tassi út, Tókert, Vasút út. A legtávolabbi 6 km-re esik a település központjától.

A település kiépített bel- és külterületi úthálózata 27 km, melyből 18 km aszfaltozott, a kiépített járdák hossza 14 km (burkolattal). Kerékpárút nincs a településen.

A település hatályos településrendezési, területfejlesztési, illetve hulladékgazdálkodási tervvel is rendelkezik. Hulladékgazdálkodását kommunális hulladéküzem (hulladékudvar) segíti, mely Ráckeve, Szigetbecse, Lórév, Szigetújfalú, Szigetcsép, Szigetszentmárton, Apaj településekkel közös fenntartásban üzemel. Szelektív hulladékgyűjtés a település egyes részein már megvalósul. 2006 és 2010 között a lakosságtól elszállított települési szilárd hulladék mennyisége ötödével csökkent, melynek hátterében többek között a szelektív hulladékgyűjtés térnyerése állhat. **Az illegális szemétlerakás az önkormányzat szerint létező probléma.**

Légszennyezés a településen áthaladó 51-es főút mentén érzékelhető, a helyi ipari, mezőgazdasági tevékenység nem jár a levegő szennyezésével. Zajszennyezéssel a főút menti központi, valamint a vasút mentén húzódó település részek érintettek.

A település 2 legjelentősebbnek ítélt környezetvédelmi problémáját az önkormányzat az alábbiak szerint összegzi:

* **Illegális hulladéklerakás**
* **Szennyezett vízfolyások**

A nagyközségben szinte teljes egészében (99%) kiépítésre került a **villamos energia hálózat**. A közterületen kb. 1300 lámpa áll , ebből 250 az üdülőterületen.

A vezetékes ivóvíz-hálózat 1970-ben épült meg, azóta is az Önkormányzat tulajdonában van, 2002-ben a vezeték-hálózat hossza 50 km. Volt, de az azóta történt hálózatbővítések és fejlesztések miatt a vezeték hossza ma már 71,47 km. Jelenleg 4 mélységi fúrású kút üzemel, két telephelyen. A település víztornya -mely 500 m3-es -1972-ben épült meg, és 1995-ben újították fel. 1990-ben 980 db (47 %), 2000-ben 2284 db. (76% ) 2009-ben 2876 db.( 93%) lakás kötött rá a vezetékre.

A szennyvízcsatorna hálózat egy kistérségi beruházás keretében valósult meg a településen. Az építési munkák 2000-2001 évben folytak. Az első rákötések 2002 júliusában történtek. 2005 évtől kezdődően került bevezetésre a talajterhelési díj, mely ösztönzőleg hathat a szolgáltatást még igénybe nem vevők körére. 2008 év végéig 1810 db. (75% ) lakás kötött rá a szennyvízcsatorna hálózatra.

A település életében fontos állomás volt az 1997 decemberében üzembe helyezett új regionális szilárdhulladék-lerakó telep, mely már az új Európai Uniós szabályoknak is megfelel. A létesítmény 11 szomszédos és környékbeli önkormányzat társulásával létre, és a térség legmodernebb hulladékgyűjtő telepe lett.

A települési gázvezeték hálózat 1992-1993-as években épült meg. A pótmunkákat, hálózatbővítéseket a mai napi végzik. A községi elosztóhálózat több mint 55 km. Hosszú. A lakások több mint 705-ban a gáz a fő hőenergia forrás.

A modern telefonhálózat kiépítése 1995-ben kezdődött el. Az 1995 évi beruházás értéke több mint 100 millió forint volt, de ezután a fejlődés robbanásszerű volt.1996-ban 158 db, 1997-1999-ig 1500 db, 2000-ben már 1784 db. fővonal volt. A község területén jelenleg 12 nyilvános telefonfülke található.

**A Program feladata**: a cél megvalósulását hátráltató akadályok elhárítása.

# Célok

Dömsöd település Önkormányzata az Esélyegyenlőségi Program elfogadásával érvényesíteni kívánja:

az egyenlő bánásmód, és az esélyegyenlőség biztosításának követelményét,

a közszolgáltatásokhoz történő egyenlő hozzáférés elvét, a diszkriminációmentességet, szegregációmentességet,a foglalkoztatás, a szociális biztonság, az egészségügy, az oktatás és a lakhatás területén a helyzetelemzés során feltárt problémák komplex kezelése érdekében szükséges intézkedéseket.

Elsődleges célunk számba vennia 321/2011. (XII. 27.) Korm. rendelet 1. § (2) bekezdésében nevesített, esélyegyenlőségi szempontból fókuszban lévő célcsoportokba tartozók számát és arányát, valamint helyzetét a településen.

E mellett célunk a célcsoportba tartozókra vonatkozóan áttekinteni a szolgáltatásokhoz történő hozzáférésük alakulását, valamint feltárni az ezeken a területeken jelentkező problémákat.

További célunk meghatározni az e csoportok esélyegyenlőségét elősegítő feladatokat, és azokat a területeket, melyek fejlesztésre szorulnak az egyenlő bánásmód érdekében.

A célok megvalósításának lépéseit, azok forrásigényét és végrehajtásuk tervezett ütemezését az HEP tartalmazza.

**Védett tulajdonságok:**

közvetlen hátrányos megkülönböztetésnek minősül az olyan rendelkezés, amelynek eredményeként egy személy vagy csoport valós vagy vélt

- neme

- faji hovatartozása

-bőrszíne

- nemzetiségekről- nemzeti vagy etnikai kisebbséghez való tartozása

- anyanyelve

- fogyatékossága

- egészségi állapota

- vallási vagy világnézeti meggyőződése

- szexuális irányultsága

- nemi identitása

- életkora

- vagyoni helyzete

- egyéb helyzete, tulajdonsága vagy jellemzője miatt részesül kedvezőtlenebb bánásmódban.

Az esélyegyenlőség megteremtése olyan horizontális elvárás, amelynek minden támogatott program esetén hozzá kell járulnia a nők, a romák, továbbá a fogyatékkal élők életminőségének javításához, a projekt célterületétől függetlenül. Az esélyegyenlőség megteremtése nem csupán elérendő cél- avagy teljesítendő feladat- hanem mindenki számára hosszútávon fenntartandó érték .Mindezekről az Egyenlő Bánásmódról és az Esélyegyenlőség Előmozdításáról szóló 2003.évi CXXV. tv. 31.§-a rendelkezik. Eszerint a települési önkormányzatok által, vagy számukra elkészítendő települési esélyegyenlőségi programoknak elemezniük kell a településen élő hátrányos helyzetű csoportok helyzetének alakulását, és meg kell határozniuk az említett csoportok esélyegyenlőségét elősegítő célokat. A programoknak tartalmazni kell különösen a helyi közügyekkel és a települési önkormányzat által ellátott feladatokkal kapcsolatos célokat, megvalósításuk forrásigényét és végrehajtásuk tervezett ütemezését.

Hangsúlyozandó, hogy az esélyegyenlőség előmozdítása elsősorban közfeladat, továbbá, hogy az egyenlő bánásmód elvének betartása az Európai Unió és a hazai társadalom elvárása is egyben. Mindannyiunk érdekében áll, hogy az élet valamennyi területén megelőzhetővé váljon a hátrányos megkülönböztetés, továbbá, hogy előmozdítsuk valamennyi társadalmi csoport tagjainak esélyegyenlőségét. A **közeljövőben kiírásra kerülő európai uniós pályázatokon való sikeres indulás érdekében halaszthatatlanná vált az önkormányzat esélyegyenlőségi programjának teljes körű kidolgozása.**

# Helyzetelemzés

# 1. A program készítését előíró jogszabályi környezet rövid bemutatása

## Jogszabályi háttér

2003. évi CXXV. törvény az egyenlő bánásmódról és az esélyegyenlőség előmozdításáról:

Az egyenlő bánásmódról szóló törvény 63. §. (5) előírásokat fogalmaz meg a települési

önkormányzatok részére azt célozva, hogy a helyben élő, hátrányos helyzetű csoportok helyzetének javítása érdekében ún. esélyegyenlőségi programot fogadjanak el. Az alapelvek között a megelőzésről,

az állapotmegtartás fontosságáról, a fogyatékos emberek szükségleteinek sajátosságaira kiterjedő figyelemről, az egyenjogúság feltételeinek megteremtéséről és a hátránykompenzációban az állam kötelezettségvállalásáról olvashatunk. A törvény megfogalmazza a fogyatékos emberek körét, mely klasszikusan az érzékszervi sérültekből, a beszédbeli nehézségekkel küzdőkből, a mozgáskorlátozottakból és az értelmi fogyatékosokból áll.

1998. évi XXVI. törvény a fogyatékos személyek jogairól és esélyegyenlőségük biztosításáról:

A fogyatékos emberek a társadalom egyenlő méltóságú, egyenrangú tagjai, akik a mindenkit megillető jogokkal és lehetőségekkel csak jelentős nehézségek árán vagy egyáltalán nem képesek élni. E törvény célja a fogyatékos személyek jogainak, a jogok érvényesítési eszközeinek meghatározása, továbbá a fogyatékos személyek számára nyújtandó komplex rehabilitáció szabályozása, és mindezek eredményeként a fogyatékos személyek esélyegyenlőségének, önálló életvitelének és a társadalmi életben való aktív részvételének biztosítása

Az 1959. évi IV. törvénynek a Polgári Törvénykönyvnek a 75-től a 85-ig terjedő szakaszai tartalmazzák a személyiségi jogokat védelmező passzusokat. Tehát polgári peres úton kérheti a bíróságtól a jogsértés megtörténtének megállapítását, illetve azt, hogy a bíróság rendelje el a jogsértő állapot megszüntetését, illetőleg a jogsértést megelőző helyzet helyreállítását. Ezen kívül kártérítést is követelhet.

1992. évi LXVI. törvény a polgárok személyi adatainak és lakcímének nyilvántartásáról

1992. évi LXIII. törvény a személyes adatok védelméről és a közérdekű adatok nyilvánosságáról

1993. évi LXXVII. törvény a nemzeti és etnikai kisebbségek jogairól

A közoktatásról szóló 1993. évi LXXIX. törvény

14/1994. (VI. 24.) MKM rendelet a képzési kötelezettségről és a pedagógiai szakszolgálatokról

A kormány 164/1995. (XII. 27.) Korm. rendelete a súlyos mozgáskorlátozott személyek közlekedésikedvezményeiről, Magyar Közlöny 1998/115. sz.

1996. évi XXI. törvény a területfejlesztésről és a területrendezésről

A gyermekek védelméről és a gyámügyi igazgatásról szóló 1997. évi XXXI. törvény

Közhasználatú épületek akadálymentesítési kötelezettségéről szóló 1998. évi XXVI. tv.

2000. évi LX. törvény a foglalkoztatásból és a foglalkozásból eredő hátrányos megkülönböztetésről szóló, a Nemzetközi Munkaügyi Konferencia 1958. évi 42. ülésszakán elfogadott 111. számú Egyezmény kihirdetéséről

57/2002. (XI. 18.) OM rendelet az integrációs felkészítésről

29/2002. (V. 17.) OM rendelet a fogyatékossággal élő hallgatók tanulmányainak folytatásához szükséges esélyegyenlőséget biztosító feltételekről

21/2003. (II. 25.) Korm. rendelet a súlyos fogyatékosság minősítésének és felülvizsgálatának, valamint a fogyatékossági támogatás folyósításának szabályairól szóló 141/2000. (VIII. 9.) Korm. rendelet, valamint a családok támogatásáról szóló 1998. évi LXXXIV. törvény végrehajtására kiadott 223/1998. (XII. 30.) Korm. rendelet módosításáról

362/2004. (XII. 26.) Korm. rendelet az Egyenlő Bánásmód Hatóságról és eljárásának részletes szabályairól

1021/2004. (III. 18.) Korm. határozat a romák társadalmi integrációját elősegítő kormányzati programról és az azzal összefüggő intézkedésekről

2004. évi CXXIII. törvény a pályakezdő fiatalok, az ötven év feletti munkanélküliek, valamint a gyermek gondozását, illetve a családtag ápolását követően munkát keresők foglakoztatásának elősegítéséről, továbbá az ösztöndíjas foglalkoztatásról

176/2005. (IX. 2.) Korm. rendelet a megváltozott munkaképességű munkavállalókat foglalkoztató munkáltatók akkreditációjának, továbbá az akkreditált munkáltatók ellenőrzésének szabályairól

2/2005. (III. 1.) OM rendelet a Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról és annak módosításai

Az Európai Parlament és a Tanács 2006/54/EK irányelve (2006. július 5.) a férfiak és nők közötti esélyegyenlőség és egyenlő bánásmód elvének a foglalkoztatás és munkavégzés területén történő megvalósításáról

Az Európai Parlament és a Tanács 771/2006/EK határozata (2006. május 17.) az Esélyegyenlőség mindenki számára európai évéről (2007) – az igazságos társadalom irányában

240/2006. (XI. 30.) Korm. rendelet a társadalmi-gazdasági és infrastrukturális szempontból elmaradott, illetve az országos átlagot jelentősen meghaladó munkanélküliséggel sújtott települések jegyzékéről

1089/2006. (IX. 25.) Korm. határozat a Nők és Férfiak Társadalmi Egyenlősége Tanács létrehozásáról

10/2006. (II. 16.) OGY határozat az új Országos Fogyatékosügyi Programról

1982. évi 10. törvényerejű rendelet a nőkkel szembeni megkülönböztetés minden formájának felszámolásáról 1979. december 18-án New Yorkban elfogadott egyezmény kihirdetéséről

2004. évi CXI. törvény a Nemzetközi Munkaügyi Szervezet Általános Konferenciája 88. ülésszakán elfogadott, az anyaság védelméről szóló 183. számú Egyezmény kihirdetéséről

2/2012. (VI.5.) EMMI rendelet

## Az esélyegyenlőségi célcsoportokat érintő helyi szabályozás rövid bemutatása.

A helyzetelemzéshez a 2008 – 2011 KSH adatokat és az intézményi beszámolókat használtuk fel. Az önkormányzat által ellátott feladatok feladatok bemutatására az alábbi felsorolt dokumentumokat használtuk fel:

* - Dömsöd Szociális Szolgáltatásszervezési Koncepciója
* - KMOP – 4.5. 3-2007-0046. számú épület akadálymentesítési pályázati projekt / Családsegítő Szolgálat /
* 8 / 1998. (V. 5. ) rendelet a gyermekvédelem helyi szabályairól
* 18/ 2000. rendelet a Bursa Hungarica Felsőoktatási Ösztöndíjpályázat szabályairól
* 17 / 2005. ( IX. 16. ) rendelet a pénzbeli és természetben nyújtott szociális támogatásokról és az önkormányzat által biztosított szociális alapszolgáltatásról
* - Beszámoló Dömsöd – Apaj Gyermekjóléti és Családsegító Intézményi Társulás 2012. évi tevékenységéről
* - Dömsöd – Nagyközség Közoktatási Esélyegyenlőségi Programja 2008.
* - Kisherceg Gyerekház beszámolója 2012.
* - Dömsöd Nagyközség Egészségterve
* - Projekt a Biztos Kezdet Program beindításához

# 2. Stratégiai környezet bemutatása

## 2.1. Dömsöd demográfiai, társadalmi szerkezete



A népesség kor szerinti megoszlását figyelve az országos folyamatokhoz hasonlóan észrevehető tendencia a népesség öregedése, amit a 60 évesek és idősebbek részarányának növekedése és a 0-17 éves gyermekek részarányának csökkenése jelez. Tíz év alatt a 60 év felettiek aránya 18,8%-ról 20,8%-ra emelkedett (Pest megyében 2010-ben ez 20%, míg az országos átlag 22,5%), a 18 éven aluliaké 22%-ról 20%-ra csökkent (Pest megyében is 20%, míg az országos átlag 17,8%), a 18-59 évesek arányának változatlansága mellett.

A népesség öregedésének legfőbb oka, hogy az utóbbi években egyre kevesebb gyermek születik, ugyanakkor a születéskor várható élettartam meghosszabbodott. Jellemző népességi adat még a lakosság nemek szerinti megoszlása. Ennek kapcsán elmondható, hogy fiatalabb korban még jellemző a nemek arányának viszonylagos egyensúlya, majd a közép korosztálytól kezdődően mind határozottabb a női nem túlsúlya, a férfiak számának csökkenése, halálozás és/vagy elvándorlás miatt.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **3. Öregedési index** | | | |  |  |  |  |  |  |  |  |  |  |  |
|  | **65 év feletti állandó lakosok száma (fő)** | **0-14 éves korú állandó lakosok száma (fő)** | **Öregedési index (%)** | | | | | | | | | | | |
| 2001 |  |  | #ZÉRÓOSZTÓ! | | | | | | | | | | | |
| 2008 | 859 | 1032 | 83,2% | | | | | | | | | | | |
| 2009 | 872 | 1055 | 82,7% | | | | | | | | | | | |
| 2010 | 886 | 1007 | 88,0% | | | | | | | | | | | |
| 2011 | 913 | 953 | 95,8% | | | | | | | | | | | |
| 2012 | 935 | 919 |  | | | | | | | | | | | |

Az évenkénti **halálozási mutatók** alapján számított születéskor várható élettartam bár hosszabb, mint az előző években volt, még így is lényegesen elmarad az Európai Unió átlagától. Magyarországon 2010-ben a születéskor várható élettartam nők esetében 78,6 év férfiak esetében 70,7 év volt, szemben az Európa Unióban várható 82,6, illetve 76,7 évvel. Hasonlóképpen az egészségben várható élettartam is jóval alacsonyabb nálunk, mint az Unióban átlagosan, a nők esetében 58,6 a 62-höz, a férfiak esetében 56,4 a 61,3-hoz képest.

Az eltérésben jelentős szerepet játszanak az **eltérő életmódbeli** hatások. A férfiak inkább fizikai munkát végeznek, nagyobb számban élnek tudatmódosító szerekkel, alkohollal, nagyobb arányban dohányoznak. Valószínűleg problémamegoldó repertoárjuk is szűkösebb, mint a nőknek.

Dömsödön 2000 és 2010 között a **halálozások száma** (átlagosan évi 75 fő) minden évben meghaladta az élve születésekét (átlagosan 62 fő), így a természetes szaporulat negatív volt (természetes fogyás). Az ezer lakosra vetített természetes fogyás Dömsödön -1 és -5 fő között mozgott (átlagosan -2,3 fő), mely magasabb a megyei (tizenegy év átlagában -1 fő), alacsonyabb viszont az országos átlagnál (tizenegy év átlagában -3,5 fő).

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **4. Belföldi vándorlások** | | | |  |  |  |  |  |  |  |  |  |  |  |
|  | **állandó jellegű odavándorlás** | **elvándorlás** | **egyenleg** | | | | | | | | | | | |
| 2008 | 128 | 130 | -2 | | | | | | | | | | | |
| 2009 | 138 | 127 | 11 | | | | | | | | | | | |
| 2010 | 103 | 129 | -26 | | | | | | | | | | | |
| 2011 | 109 | 134 | -25 | | | | | | | | | | | |
| 2012 | - | - | 0 | | | | | | | | | | | |
| 2013 | - | - | 0 | | | | | | | | | | | |

**A dömsödi lakónépesség növekedése a belföldi vándorlásnak köszönhető**, melynek hatása összességében erősebb volt a kedvezőtlen természetes folyamatoknál. A településre tizenegy év alatt összesen 2775 fő települt be 2596 fő elvándorlás mellett. A vándorlási különbözet így +179 fő. A 2000 és 2010 közötti tizenegy évből összesen kettőnek volt jelentősebb negatív vándorlási szaldója, 2008-ban 23 fővel, míg 2010-ben 50 fővel többen hagyták el a települést, mint akik letelepedtek.

Az ezer lakosra jutó **belföldi vándorlási** különbözet mind Pest megyében, mind Dömsödön hasonló ütemű csökkenést mutat 2000 és 2010 között, a megyei átlag azonban főként a főváros vonzásának köszönhetően átlagában magasabb, mint a településen mért. Dömsöd kedvezőtlenebb helyzete többek között a megyei átlaghoz képest a fővárostól való jelentősebb távolságát is tükrözi. A népességnövelés eszközei a lakhatási lehetőségek teremtése, az aktív foglalkoztatás-politika és a munkahelyteremtés lehet.

Összességében 2000 és 2003 között, 2005-ben és 2007-ben a kedvező **vándorlási** egyenleg túlkompenzálta a természetes fogyást, 2004-ben és 2006-ban erre nem volt képes a település. 2008-ban és 2010-ben a negatív vándorlási különbözet természetes fogyással párosult. Utóbbi években az ezer lakosra jutó népesség fogyás meghaladta az országos átlagot (miközben a megye lakossága minden évben növekedni tudott).

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **5. Természetes szaporodás** | | |  |  |  |  |  |  |  |  |  |  |  |  |
|  | **élve születések száma** | **halálozások száma** | **természetes szaporodás (fő)** | | | | | | | | | | | |
| 2008 | 62 | 77 | -15 | | | | | | | | | | | |
| 2009 | 67 | 73 | -6 | | | | | | | | | | | |
| 2010 | 44 | 62 | -18 | | | | | | | | | | | |
| 2011 | 47 | 69 | -22 | | | | | | | | | | | |
| 2012 | 44 | 81 | 0 | | | | | | | | | | | |

## 2.2. A helyi közintézmények:

**Nagyközségi Óvoda**

Dömsöd óvodái a település 2 pontján működnek. A központi épületben, amely 2007 – ben lett felújítva és kibővítve jelenleg 150 férőhelyen, míg a Dabi óvodában 75 férőhelyen fogadhat gyermekeket. Az apaji tagintézményben 50 gyermeket látnak el. Az apaji és a dömsödi óvodát közös Intézményi Fenntartó Társulás keretében működtetik a 2008/2009 tanévtől.

Férőhely hiányában elutasított gyermek nincs.

**Oktatási és Művelődési Központ**

Dömsödön az alsó tagozatos iskolának is helyet ad a Petőfi Sándor Oktatási és Művelődési Központ. Az épület alsó szintje klasszikus művelődési központ, amelyben megtalálható a színházterem, tanácsterem, házasságkötő terem, valamint a helyi **Nagyközségi Könyvtár.**

***Dezső Lajos Alapfokú Művészetoktatási Intézmény***

A volt bölcsőde épületébe költözött be a zeneiskola, amely 7 telephelyen ( Dömsöd, Makád, Szigethalom településeken) összesen 357 gyermeket fogad a zene és más művészeti ágak területén.

**Gróf Széchenyi István Általános Iskola**

Az iskola a Széchenyi út 8. szám alatt helyezkedik el, az intézmény fenntartója az állam. A tanítás 3 épületben folyik, a központi épület (székhely) a Széchenyi úton, ezen kívül a Ságvári úton és a Béke téren folyik oktatás. 2008 -ban az apaji Arany János Általános Iskola mint tagintézmény csatlakozott a dömsödi iskolához.

**Kisherceg Gyerekház**

A projekt célja biztosítani a kora gyermekkori fejlődést segítő helyi alap és kiegészítő szolgáltatások összehangolását, generálni a hiányzó alapszolgáltatások kiépítését. Azon szülők és gyermekek bevonását célozza meg 0 – 5 éves korig, akik helyzetüknél fogva nem vesznek igénybe gyermekjóléti és közoktatási szolgáltatásokat,, továbbá fókuszál a problémák korai felismerésére és a korai fejlesztésre.

**Dömsöd – Apaj Gyermekjóléti és Családsegítő Szolgálat**

A Társulás által fenntartott intézmény 2005 novemberében jött létre a 2 településen történő szociális és gyermekjóléti feladatok ellátására. Az intézmény 4 szakmai egységből tevődik össze:

- **gyermekjóléti szolgálat**: Gyermekek veszélyeztetettségének megelőzése, a már kialakult veszélyeztetés megszüntetése, családjából kiemelt gyermek visszahelyezésének segítése, családjába visszahelyezett gyermek utógondozása

- **családsegítő szolgálat**: a lakosság szociális és mentális állapotának nyomon követése , az egyének és családok életvezetési képességének megőrzése és az életükben jelentkező problémák megszüntetése

- **házi segítségnyújtás:** térítési díj ellenében ebédhordástól az önálló életvitel fenntartásának segítését foglalja magába

- **szociális étkeztetés**: 100% - os, 50 % - os vagy 70% -os térítési díj ellenében napi egyszeri meleg étel biztosítása azoknak a személyeknek, akik jövedelme az öregségi nyugdíj mindenkori legkisebb összegének 150% -át nem haladja meg és kórosan sovány, tartósan beteg, hajléktalan vagy a 65. életévét betöltötte

**I. számú háziorvosi körzet** Dr Szőnyi Alíz

**II. számú háziorvosi körzet** Dr Wagner Viktor

**III. számú háziorvosi körzet** Dr Rókusfalvy Sylvia

**Gyermekorvosi Rendelő** Dr Szakály Ilona

**Védőnői Szolgálat:** alapvető feladatai vannak a védőnőknek a nővédelem területén, a gyermekvállalás előtti-, a várandós-, újszülött-,csecsemő-, kisdedkor-, 3-6 éves kor közötti-, 6 – 18 éves kor közötti időszakban.

## 2.3. A program célcsoportjai

**Az 5 fő esélyegyenlőségi terület**

A sajátos magyar adottságok figyelembe vételével 6 olyan esélyegyenlőségi terület került kijelölésre, melyek fejlesztése hozzájárulhat az esélyegyenlőség erősítéséhez, különös tekintettel a nők és férfiak közötti egyenlőség, a fogyatékkal élők és a roma emberek esélyegyenlőségének erősítéséhez.

1. Családbarát munkahelyi körülmények megteremtése, erősítése
2. A nemek közti egyenlőség megteremtése
3. Fogyatékos személyek életminőségének és munkaerő – piaci esélyeinek javítása
4. Az akadálymentesítés előrehaladása
5. A roma emberek életminőségének és munkaerő – piaci esélyeinek javítása

**1. Családbarát munkahelyi körülmények megteremtése, erősítése**

A fogalom szűkebb értelmezése szerint a családbarát intézkedések elsősorban a kisgyermeket nevelő szülőket hivatottak segíteni abban, hogy mind a munkájukat, mind családi-háztartási kötelezettségeiket el tudják látni. A családok időbeosztását javító szolgáltatások az elmúlt évtizedben jelentősen visszaestek ( például bölcsőde, korai óvodáztatás, közeli és a munkaidővel összeegyeztethető bevásárlás vagy ügyintézés ) ezért is különösen fontos az egyes szervezetek szerepvállalása.

A családbarát munkahely tágabb értelmezése a család legkülönfélébb formáival számol, figyelembe veszi nemcsak a gyerekek, hanem más, pl. idős, beteg, fogyatékossággal élő családtagokkal kapcsolatos kötelezettségeket is. A családbarát munkahely koncepció nem abból indul ki, hogy mindez kizárólag a nők feladata, ezért lehetővé teszi a munkarend családi szükségletekhez való igazítását, és törekszik arra, hogy mind a nők , mind a férfiak igénybe vegyék a munkáltató által nyújtott lehetőségeket a munka és a magánélet közötti egyensúly erősítésére.

A családi és munkahelyi kötelezettségek összehangolását támogató intézkedéseket számos esélyegyenlőségi intézkedés támogatja, ilyen például a rugalmas munkaidő lehetősége, a kapcsolattartás megszervezése a GYES-en, GYED-en levőkkel.

**2.A nemek közötti egyenlőség erősítése**

A nők teszik ki a népesség felét, de a nemek közötti egyenlőség még sok tekintetben nem érvényesül a gyakorlatban. A tényleges egyenlőség a munkaerőpiacon sem valósul meg. A nők munkahelyi hierarchiában elfoglalt helye úgy jellemezhető, hogy minél lejjebb megyünk a foglalkozások rangsorában, annál több nőt találunk az alacsonyabb keresetet jelentő és alacsonyabb presztizsű állások betöltői között ( ezt hívjuk foglalkoztatási szegregációnak ),míg a szervezeten belüli vertikális szegregációra utal a női felső vezetők rendkívül alacsony aránya.

Bár a munkavállaló nők iskolai végzettség szerinti összetétele jelentősen javult az elmúlt évtizedekben, és mára a felsőoktatásban a nők aránya elérte – sőt meg is haladta- a férfiak arányát, mégsem csökkentek a nemek közötti keresetkülönbségek, melyek a szellemi dolgozók körében a legnagyobbak.

Cél olyan intézkedések támogatása a munkáltatóknál, amelyek erősítik a nemek közötti egyenlőséget, ilyen például a nők létszámának növekedése a szervezet felső és középvezetésében, továbbá az egyenlő munkáért egyenlő bért elvének gyakorlati érvényesítése is, de ide tartozik a nők számának emelése a kutatás-fejlesztési munkában.

**3. Fogyatékos személyek életminőségének és munkaerő-piaci esélyeinek javítása**

Fogyatékos személy: aki érzékszervi, így különösen látásszervi, hallásszervi, mozgásszervi, értelmi képességeit jelentős mértékben, vagy egyáltalán nem birtokolja, illetőleg kommunikációjában számottevően korlátozott, és ez számára tartós hátrányt jelent s társadalmi életben való aktív részvétel során ( lásd A fogyatékos személyek jogairól és esélyegyenlőségük biztosításáról szóló 1998. évi XXVI. tv. 4§- át ).

A foglalkoztatottak aránya a fogyatékos emberek körében – a 2001. évi népszámlálás adatai szerint-9 %-ra csökkent.Az Európai Unió tagállamaiban, 2001-ben a fogyatékos emberek átlagosan 40-50%-a , a súlyosan fogyatékosok 30-40%-a volt foglalkoztatott. A két átfogó cél egyike a foglalkoztatás bővítése, a munkaerő-kínálat növelése, valamint a kereslet és kínálat összhangját biztosító foglalkoztatási környezet kialakítása.

Ez utóbbi cél eléréséhez feltétlenül szükséges a fogyatékossággal élők számára a foglalkoztatás elérhetőségének segítése: az akadálymentes fizikai és kommunikációs környezet kialakítása, továbbá a távmunka és egyéb alternatív munkavégzési lehetőségek biztosítása.

**4. Az akadálymentesítés előrehaladása**

A fogyatékos népességen belül továbbra is a mozgássérülteké a legnépesebb csoport, akik számára az akadálymentesítés a társadalom életének színterein való megjelenésük alapfeltétel. Az akadálymentes környezet további haszonélvezői a kisgyermekes, babakocsival közlekedő szülők, valamint a betegek és az idős emberek is.

Az esélyegyenlőség szempontjainak vizsgálatánál több tényező kerül értékelésre: az építési beruházások esetében a fizikai akadálymentesítés, de szinte minden esetben értékelhető a fogyatékkal élők számára biztosított jobb infokommunikációs hozzáférés az eszközök, vagy a projekt által nyújtott szolgáltatások használatához ( vakbarát számítógépes és egyéb eszközök, könnyen érthető kommunikáció, stb. ).

További példa lehet közlekedési infrastruktúrát érintő projektekben az akadálymentes közlekedés megteremtése.

**5.Roma emberek életminőségének és munkaerő-piaci esélyeinek javítása**

Azt a személyt tekintjük romának, aki annak vallja magát. Valamely nemzeti, etnikai csoporthoz tartozás ( roma származás )

vállalása az egyén kizárólagos és elidegeníthetetlen joga, ezért a kisebbségi csoporthoz tartozás kérdésében nyilatkozatra senki sem kötelezhető, kivétel, amennyiben a törvény, vagy a végrehajtására kiadott jogszabály valamely jog gyakorlását az egyén nyilatkozatához köti ( lásd A nemzeti és etnikai kisebbségek jogairól szóló 1993. évi LXXVII.tv. 7§ (1)-(2) bekezdését.

A népszámlálás adatai szerint nagyon lényeges különbségek vannak a cigány és nem cigány nemzetiségek társadalmi rétegek szerinti összetételében, de a legújabb kutatások is megerősítik, hogy a társadalmi kirekesztődés bizonyítottan leginkább a roma embereket sújtja.

A diszkrimináció mellett az alacsony képzettségi szint is konzerválja a roma népesség alacsony arányú munkaerő-piaci részvételét és előmenetelét, ezért a képzési lemaradás felszámolását, csökkentését is célul kell kitűzni az esélyegyenlőségi programok megvalósítása során.

# 3. A mélyszegénységben élők és a romák helyzete, esélyegyenlősége és a munkanélküliség

## 3.1. Foglalkoztatottság, munkaerő-piaci integráció

A település **foglalkoztatási helyzete** az ezredfordulót követően jelentősen romlott. 2010-ben Dömsödön 439 fő volt **a nyilvántartott álláskeresők száma**, 2,7-szerese az ezredfordulón mértnek, illetve 70%-kal magasabb, mint a válság kirobbanásakor, 2008-ban. **2010-ben a 18-59 éves népesség arányában ez 12,3%-ot tett ki, mely közel 7 százalékponttal magasabb, mint a megyei átlag, illetve 2,5 százalékponttal haladja meg az országos átlagot.** A megyei átlagot az elmúlt 11 évben folyamatosan meghaladta e mutató értéke, az országos átlagot azonban csak 2010-ben.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **3.2.1. Nyilvántartott álláskeresők száma és aránya, 15-64 évesek száma** | | | | | | | | | |  |  |  |  |  |  |  |  |  |  |
| **év** | **15-64 év közötti lakónépesség (fő)** | | | **nyilvántartott álláskeresők száma (fő)** | | | | | | | | | | | | | | | | |
| **nő** | **férfi** | **összesen** | **nő** | | **férfi** | | **összesen** | | | | | | | | | | | | |
| **fő** | **fő** | **fő** | **fő** | **%** | **fő** | **%** | **fő** | **%** | | | | | | | | | | | |
| 2008 | 2057 | 2126 | 4183 | 143 | 7,0% | 118 | 5,6% | 261 | 6,2% | | | | | | | | | | | |
| 2009 | 2033 | 2135 | 4168 | 176 | 8,7% | 182 | 8,5% | 358 | 8,6% | | | | | | | | | | | |
| 2010 | 2023 | 2138 | 4161 | 207 | 10,2% | 232 | 10,9% | 439 | 10,6% | | | | | | | | | | | |
| 2011 | 2006 | 2138 | 4144 | 147 | 7,3% | 171 | 8,0% | 318 | 7,7% | | | | | | | | | | | |

A 2010-es adatok azt mutatják, hogy az álláskeresők 53%-a férfi (2000-ben 50%), 50%-uk 180 napnál régebben keres munkát (2000-ben 45%), 91%-uk fizikai, 9%-uk szellemi foglalkozású volt korábban (2000-ben 87%, illetve 13% a megfelelő arány). A végzettség szerinti megoszlás azt mutatja, hogy nem változott az általános iskolai végzettségűek aránya (39%), jelentősen, 24**-ről 30%-ra nőtt a szakmunkás végzettségűeké** (számuk 39-ről 133-ra nőtt), ugyanakkor a szakközépiskolai, technikumi, gimnáziumi végzettségűek aránya némileg csökkent (számuk azonban 34-ről 79-re nőtt).

Dömsöd település egyik nagy, ha nem legnagyobb problémája a **munkanélküliek magas száma.** Ennek okai elsősorban a település adottságaiban, a munkahelyek kicsi számában, valamint a nagy számú (megközelítőleg az aktív korú lakosság 15%-a) alacsony iskolai végzettségű lakosban kereshető.

A rendszerváltozással járó gazdasági átalakulás a települést hátrányosan érintette. A korábban jelentős tömegnek munkát adó termelőszövetkezet egyes üzemágai nem tudtak eredményesen alkalmazkodni a változásokhoz, ezért az évek alatt többségében bezártak. Sajnos ez nem járt együtt a vállalkozói magántőke megerősödésével. A tapasztalatok azt mutatják, hogy az elmúlt húsz évben főként kényszer jellegű mikro- és kisvállalkozások jöttek létre nagy számban, amely leginkább a korábban megszűnt munkahelyeken foglalkoztatott szakmunkások megélhetését tudják biztosítani, így a munkahelyek bővítésében a jelentőségük sajnos csekély. **A közép- és nagyvállalkozások száma csekély.** A vállalkozások legfőképpen a szolgáltató és kereskedelmi szektorba jöttek létre, míg a termelés leginkább a mezőgazdaságra és pár arra épülő feldolgozó üzemre korlátozódik. A mezőgazdasági termelésre a település adottságai jók, jelentős mezőgazdasági művelésre alkalmas földterülettel rendelkezik. Az egyik legnagyobb vállalkozás a helyi mezőgazdasági termelő szövetkezet, amely mid az állattenyésztés, mind a növénytermesztés területén jelen van. A fenti adottságokból eredő problémát a gazdasági válság tovább súlyosbította. A munkanélküliek száma a többnyire kis tőke tartalékkal rendelkező vállalkozások megszűnése miatt tovább növekedett. A szolgáltató és kereskedelmi szektor a fogyasztás visszaesésével tovább gyengült.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **3. 2.2. Regisztrált munkanélküliek száma korcsoport szerint** | | | | | | |  |  |  |  |  |  |  |  |  |  |
|  |  | **2008** | **2009** | **2010** | **2011** |  | | | | | | | | | | | |
| **nyilvántartott álláskeresők száma összesen** | **fő** | **261** | **358** | **439** | **318** |
| 20 éves és fiatalabb | fő | 8 | 10 | 15 | 15 |
| % | 3,1% | 2,8% | 3,4% | 4,7% |
| 21-25 év | fő | 27 | 50 | 61 | 43 |
| % | 10,3% | 14,0% | 13,9% | 13,5% |
| 26-30 év | fő | 38 | 43 | 51 | 30 |
| % | 14,6% | 12,0% | 11,6% | 9,4% |
| 31-35 év | fő | 34 | 47 | 55 | 42 |
| % | 13,0% | 13,1% | 12,5% | 13,2% |
| 36-40 év | fő | 33 | 44 | 53 | 54 |
| % | 12,6% | 12,3% | 12,1% | 17,0% |
| 41-45 év | fő | 36 | 40 | 43 | 29 |
| % | 13,8% | 11,2% | 9,8% | 9,1% |
| 46-50 év | fő | 34 | 49 | 60 | 30 |
| % | 13,0% | 13,7% | 13,7% | 9,4% |
| 51-55 év | fő | 32 | 43 | 58 | 46 |
| % | 12,3% | 12,0% | 13,2% | 14,5% |
| 56-60 év | fő | 16 | 30 | 41 | 28 |
| % | 6,1% | 8,4% | 9,3% | 8,8% |
| 61 év felett | fő | 3 | 2 | 2 | 1 |
| % | 1,1% | 0,6% | 0,5% | 0,3% |

A fentiekből látszódik, hogy kiugróan magasnak számít az **álláskereső fiatalok száma,** továbbá, hogy a 36-40 éves korosztály foglalkoztatottsági mutató folyamatos romlást mutatnak. A fiatalabb korosztályok rossz munkaerő piaci helyzete a település életében számos negatívumot vetít előre. A megélhetésért folytatott küzdelemben a fiatalok elvándorlása a településről növekedni fog, ezáltal a demográfiai mutatók, továbbá a gazdaság továbbromlik. Ennek megállítását kiemelt feladatként kell kezelni, különben az egyes kapcsolódások révén a település esélyei hatványozottan foglalnak romlani.

Külön gondot okoz, hogy az álláskeresők egy jelentősebb része **tartósan munkanélkülinek** tekinthető. Ők azok, akik koruknál vagy iskolai végzettségüknél fogva 180 napnál régebben nem találnak munkát. Az idő múlásával esélyeik folyamatosan csökkennek. A tartós munkanélküliség nem csak gazdaságilag, hanem morálisan is hátrányos rájuk nézve, mivel a munka világából való tartós kikerülésük, egy más típusú létfenntartásra rendezi be őket. Számukra segítség lehet a közfoglalkoztatásba való bevonásuk, amely az elvégzett munkával járó a segélyeket meghaladó juttatás mellett morálisan is tartást adhat számukra.

A fentiekből kitűnik, hogy ez a jelenség nem csak a gazdasági válság következménye, hanem leginkább a település fent leírt történeti és földrajzi adottságaival függ össze.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **3.2.3. A munkanélküliek és a 180 napnál régebben munkanélküliek száma és aránya** | | | | | | | | | |  |
| **év** | **nyilvántartott/regisztrált munkanélküli** | | | **180 napnál régebben regisztrált munkanélküli** | | | | | | |
| **fő** | | | **fő** | | | **%** | | | |
| **nő** | **férfi** | **összesen** | **nő** | **férfi** | **összesen** | **Nő** | **férfi** | **összesen** | |
| 2008 | 143 | 118 | 261 | 80 | 53 | 133 | 55,9% | 44,9% | 51,0% | |
| 2009 | 176 | 182 | 358 | 60 | 62 | 122 | 34,1% | 34,1% | 34,1% | |
| 2010 | 207 | 232 | 439 | 115 | 103 | 218 | 55,6% | 44,4% | 49,7% | |
| 2011 | 147 | 171 | 318 | 64 | 60 | 124 | 43,5% | 35,1% | 39,0% | |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **3.2.4. Pályakezdő álláskeresők száma és a 18-29 éves népesség száma** | | | | | | | | | |  |  |  |  |  |  |  |  |  |  |  |
| **év** | **18-29 évesek száma** | | | **Nyilvántartott pályakezdő álláskeresők száma** | | | | | | | | | | | | | | | | |
| **nő** | **férfi** | **összesen** | **nő** | | **Férfi** | | **összesen** | | | | | | | | | | | | |
| **fő** | **fő** | **fő** | **fő** | **%** | **fő** | **%** | **fő** | **%** | | | | | | | | | | | |
| 2008 | 456 | 521 | 977 | 8 | 1,8% | 4 | 0,8% | 12 | 1,2% | | | | | | | | | | | |
| 2009 | 449 | 500 | 949 | 8 | 1,8% | 5 | 1,0% | 13 | 1,4% | | | | | | | | | | | |
| 2010 | 433 | 483 | 916 | 11 | 2,5% | 14 | 2,9% | 25 | 2,7% | | | | | | | | | | | |
| 2011 | 420 | 456 | 876 | 12 | 2,9% | 14 | 3,1% | 26 | 3,0% | | | | | | | | | | | |

Mint arra már fent is utaltunk a az álláskeresőkön belül jelentős számban vannak az **alacsony** **iskolai végzettségg**el, **szakmával nem rendelkező személyek.** Az ő foglalkoztatásukra csak a nagy tömegeket foglalkoztató segéd- és betanított munkát igénylő szektorokban nyílik lehetőség, vagy képzésüket követően. Jelenleg a településen a közfoglalkoztatáson túl csak a mezőgazdaság képes a képzelten munkaerő foglalkoztatására. Sajnos azonban ennek gazdasági ereje nem akkora, hogy ilyen mértékben biztosítson munkát. A mezőgazdasági idénymunkák némi segítséget jelentenek, azonban tartósan nem képesek kedvező hatást gyakorolni a foglalkoztatási helyzetre.



**3.2.6. Regisztrált munkanélküliek száma iskolai végzettség szerint**

|  |  |  |  |  |  |  |  |
| --- | --- | --- | --- | --- | --- | --- | --- |
| **év** | **Nyilvántartott álláskeresők száma összesen** | **Nyilvántartott álláskeresők megoszlása iskolai végzettség szerint** | | | | | |
|  | 8 általánosnál alacsonyabb | | 8 általános | | 8 általánosnál magasabb | |
| **2008** | 261 | 21 | 8% | 114 | 43,7% | 126 | 48,3% |
| **2009** | 358 | 22 | 6,1% | 144 | 40,2% | 192 | 53,6% |
| **2010** | 439 | 35 | 7,8% | 172 | 39,2% | 232 | 52,9% |
| **2011** | 318 | 14 | 4,4% | 121 | 38,1% | 183 | 57,5% |

## 3.2. Közfoglalkoztatás

Az önkormányzat a szociális problémák csökkentése érdekében a kezdetektől fogva részt vesz a közfoglalkoztatás megszervezésében. A kezdeti közmunkaprogramok az akkori szabályozás folytán rendkívül nagy számú közmunkással számoltak. A szabályozás változásával, valamint a település közfoglalkoztatásra fordítható pénzügyi keretének csökkenésével a közfoglalkoztatottak száma mára az induló létszám mintegy harmadára csökkent. Jellemző a közfoglalkoztatási programra, hogy az alapvetően az önkormányzat és intézményei szükségleteit elégíti ki. A tipikus formája alapvetően képzettséget nem igénylő fizikai munka, de mellette képzett szakmunkások is részesei**.**

**A település jelentős munkanélküliség mellett a térség legszegényebb települései közé tartozik.** A település a kezdetektől igyekszik maximálisan kihasználni a **közmunkaprogramokban** rejlő lehetőségeket, amely keretében éves szinten eddig **átlagosan 200-nál több tartósan munkanélküli személynek tudott hosszabb-rövidebb időre munkalehetőséget biztosítani**. Amióta azonban ezen ellátások feltétele az alkalmankénti és személyenként legalább 30 nap folyamatos foglalkoztatás, azóta e feladat még inkább fontossá vált, tekintettel arra, hogy a településen más munkahely még rövidebb időre sem nagyon tudja ezeket az embereket foglalkoztatni.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **3.3.1. Álláskeresési segélyben részesülők száma** | | | |  |  |  |  |  |  |  |  |  |  |  |
| **év** | **15-64 év közötti lakónépesség száma** | **segélyben részesülők fő** | **segélyben részesülők %** | | | | | | | | | | | |
| 2008 | 4183 | 17 | 0,4% | | | | | | | | | | | |
| 2009 | 4168 | 34 | 0,8% | | | | | | | | | | | |
| 2010 | 4161 | 60 | 1,4% | | | | | | | | | | | |
| 2011 | 4144 | 8 | 0,2% | | | | | | | | | | | |

**3.2. Járadékra jogosult regisztrált munkanélküliek száma**

|  |  |  |  |
| --- | --- | --- | --- |
| **év** | **nyilvántartott álláskeresők száma** | **álláskeresési járadékra jogosultak** | |
| **fő** | **fő** | **%** |
| 2008 | 261 | 75 | 28,7% |
| 2009 | 358 | 123 | 34,4% |
| 2010 | 439 | 104 | 23,7% |
| 2011 | 318 | 52 | 16,4% |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 3.3.3 Rendszeres szociális segélyben és foglalkoztatást helyettesítő támogatásban részesítettek száma | | | | | | |  |  |  |  |  |  |  |  |  |  |  |
| **év** | **rendszeres szociális segélyben részesülők** | | **Foglalkoztatást helyettesítő támogatás (álláskeresési támogatás)** | | **Azoknak a száma, akik 30 nap munkaviszonyt nem tudtak igazolni és az FHT jogosultságtól elesett** | **Azoknak a száma, akiktől helyi önkormányzati rendelet alapján megvonták a támogatást** | | | | | | | | | | | |
| **fő** | **15-64 évesek %-ában** | **fő** | **munkanélküliek %-ában** |
| 2008 | 112 | - | - |  | 0 | 0 | | | | | | | | | | | |
| 2009 | 30 | - | 68 |  | 0 | 0 | | | | | | | | | | | |
| 2010 | 34 | - | 163 |  | 0 | 0 | | | | | | | | | | | |
| 2011 | 45 | - | 214 |  | 0 | 0 | | | | | | | | | | | |
| 2012 | 34 | - | 171 |  | 2 | 0 | | | | | | | | | | | |

**Dömsöd községben működő létesítmények:**

A településen 339 fő egyéni vállalkozás létezik. A vállalkozások között megtalálható a vegyesboltot, vendéglátó – ipari egységet üzemeltető , valamint a szakipari vállalkozók is. Az őstermelők száma 93 fő.

|  |  |
| --- | --- |
| Egyéni vállalkozó | 339 |
| őstermelő | 93 |
| KFT | 178 |
| Bt | 64 |
| Zrt | 16 |
| Kkt | 2 |
| Nyrt | 3 |
| Szövetkezet | 4 |

## 3.3. Lakhatás, lakáshoz jutás, lakhatási szegregáció

E fejezetben a lakhatáshoz kapcsolódó területet elemezzük, kiemelve a bérlakás-állományt, a szociális lakhatást, az egyéb lakáscélra nem használt lakáscélú ingatlanokat, feltárva a településen fellelhető elégtelen lakhatási körülményeket, veszélyeztetett lakhatási helyzeteket és hajléktalanságot, illetve a lakhatást segítő támogatásokat. E mellett részletezzük a lakhatásra vonatkozó egyéb jellemzőket, elsősorban a szolgáltatásokhoz való hozzáférést.

Dömsöd Nagyközség alapvetően családi házas beépítéssel rendelkezik. A társasházak száma elhanyagolható, azok főként korábbi tanácsi beruházásként készültek el, és jelentősé részben ma is önkormányzati tulajdonban vannak.

18. Összes lakásállomány száma

|  |  |
| --- | --- |
| **Év** | **Összes lakásállomány** |
| 2008 | 2336 |
| 2009 | 2342 |
| 2010 | 2346 |
| 2011 | 2352 |

A lakásállomány változása lassú gyarapodást mutat átlagosan 0,2 % körül. Ez új építések száma csekély, amely a romló gazdasági jellemzőkkel, a kedvezőtlen demográfiai adatokkal is magyarázható.

A lakások között sajnos egyre növekvő számot mutatnak az üresen álló ingatlanok, azonban ezekről pontos információ nem áll rendelkezésre.

A lakásállomány egy része rossz műszaki állapotú. Ezek esetében az építéshatóságok kötelezése eredményt nem tud elérni, mivel a tulajdonosok pénzügyi okoknál fogva azt nem tudják végrehajtani. Életveszélyes állapot miatt elrendelt bontások száma az elmúlt években az évi 1-2 esetet nem haladta meg.

A lakások fenntartásához az önkormányzat a kötelező szociális ellátások között biztosítja a lakásfenntartási támogatást. A korábbi törvényi szabályozás szerint adható volt a helyi lakásfenntartási támogatás, amellyel az önkormányzat élt is. Ennek kivezetése a rendszerből a támogatottak csökkenését eredményezte

**Szociális lakhatás**

A rossz szociális helyzetben lévők lakhatását az önkormányzat szociális bérlakásokkal is igyekezett enyhíteni.

A szociális bérlakások száma jelenleg 27 darab. A lakbér mértéke havonta 1.730-Ft-tól 12.130-Ft-ig terjed a lakás nagysága, műszaki állapota és a komfortfokozata függvényében. Az átlagos lakbér 6000-Ft körüli. Ennek ellenére elmondható, hogy az önkormányzat jelentős 2 millió forint körül ingadozó lakbérhátralékkal rendelkezik. Kilakoltatásokra eddig a lakók nehéz szociális helyzete miatt nem került sor.

Lakást szociális jelleggel bérbe adni csak és kizárólag maximálisan 5 éves határozott időtartamra lehet, amelynek lejáratát követően ha a bérlő továbbra is megfelel a bérbeadás feltételeinek, a bérleti szerződés időtartama további öt évvel meghosszabbítható.

A bérbeadás feltételei, hogy

- a bérlőnek és vele együtt lakó vagy együtt költöző közeli hozzátartozójának tulajdonjog, illetve haszonélvezeti jog alapján nincs beköltözhető lakása,

- a bérlővel közös háztartásban élők egy főre jutó havi jövedelme nem haladja meg a mindenkori legkisebb öregségi nyugdíj másfélszeresét,

- a bérlő és vele közös háztartásban élő együtt költöző családtagjai tulajdonában nincs olyan vagyon, melynek forgalmi értéke a mindenkori öregségi nyugdíj legkisebb összegének 200-szorosát meghaladja,

- a bérlő a bérbeadást megelőző 5 éven belül lakás céljára szolgáló ingatlanát nem idegenített el (kivéve árverés útján)

- a polgármesteri hivatalban vezetett lakcímnyilvántartás szerint legalább öt éve Dömsödön tartózkodik,

- saját háztartásában legalább két – egyedülálló esetén legalább egy – kiskorú eltartásáról gondoskodik.

Amennyiben a kérelmező nem felel meg a fenti feltételeknek, részére szociális jelleggel lakást bérbe adni csak akkor lehetséges, ha az építésügyi hatóság jogerős határozata szerint a tulajdonában, birtokában lévő lakás céljára szolgáló ingatlan műszaki, vagy közegészségügyi szempontból lakhatásra alkalmatlan. Ilyen esetre volt példa.

A piaci alapú bérlakások száma 3 db, amelyet az orvosok vesznek igénybe lakhatás céljára.

2002. évtől bérlakás iránti kérelem összesen 12 db van beadva az önkormányzathoz.

**Egyéb lakáscélra használt nem lakáscélú ingatlanok**

A szociális bérlakások mellett az önkormányzat és intézményei alkalmazásában állók lakhatási problémájának megoldására jelentős számú s**zolgálati lakásállománnya**l is rendelkezik az önkormányzat.

A szolgálati lakások száma kilenc darab. Jellemző, hogy a lakóik többsége hosszú évek esetleg évtizedek óta bérlője a lakásnak. Vagyis a bérleti jogviszony alatt saját tulajdonú lakás tulajdonjogát nem szerezték meg. A fluktuáció a bérlők között elsősorban az önkormányzati intézményekkel fennálló jogviszonyok megszűnésével függ össze.

A szolgálati lakások terén a jelenlegi állományt csekély mértékben meghaladó igény merült fel, amelyet azonban az önkormányzat források hiányában kielégíteni nem tud.

Az utolsó kategória a p**iaci alapon történő bérbeadás.** Ebből a lakásfajtából három tulajdonjogával rendelkezik az önkormányzat. Elmondható, hogy ez utóbbiak alapvetően a jobb műszaki állapotban lévő lakások. Ezek magasabb bérleti díja miatt az ilyen típusú bérletre további igény nem mutatkozik.

**Lakhatást segítő támogatások**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **3.4.2. Támogatásban részesülők** | | |  |  |  |  |  |  |  |  |  |  |  |
| **év** | **lakásfenntartási támogatásban részesítettek száma** | **adósságcsökkentési támogatásban részesülők száma** | | | | | | | | | | | |
| 2008 | 292 | nem volt | | | | | | | | | | | |
| 2009 | 626 | nem volt | | | | | | | | | | | |
| 2010 | 736 | nem volt | | | | | | | | | | | |
| 2011 | 474 | nem volt | | | | | | | | | | | |

Látható, hogy a törvényi szabályozás változása után a **támogatottak száma megcsappant,** azonban a támogatásra az igény ennél magasabb. Jelentős a tulajdonosok körben a **közműszolgáltatások díjával való elmaradás**. Ezt a lakásfenntartási támogatás nem tudja megfelelően kezelni. A megoldás az adósságcsökkentési támogatás bevezetése lenne, azonban ennek költségeit az önkormányzat nem tudja biztosítani. Külön probléma, hogy az egyes hitelviszonyból eredő tartozások nyomán a végrehajtási eljárásokban történő árverezések száma növekszik. Az önkormányzatnál segítséget kérő ügyfelek számából érezhető továbbá a lakások tulajdonjogának Nemzeti Eszközkezelő részére történő átadásának kezdeményezése is, amelyek nem járnak minden esetben eredménnyel. Segítséget jelenthetne, ha az önkormányzat meg tudná vásárolni az árverésre bocsátott ingatlanokat, és azokat bérlakásként hasznosítaná, azonban erre szintén nincsen pénzügyi forrása.

A **hajléktalanság** kérdése az elmúlt években megjelent a településen. Számuk változó alapvetően 2 és 5 fő között ingadozik. Az elmúlt évben az önkormányzat megpróbálkozott elhelyezésükkel, azonban ez sikertelennek bizonyult, és bizonyos idő elteltével visszatértek a hajléktalan életmódhoz.

**Az elmúlt években az önkormányzat felszámolta a szükséglakás állományát. Ennek során összesen 6 lakás került kiürítésre. A bennük lakók részére az önkormányzat anyagi támogatást nyújtott, amelyet saját lakás vásárlására, az ahhoz szükséges kezdőtőke megteremtésére használhattak fel. A korábbi lakók közül hárman vásároltak saját tulajdonú lakást, míg három másik család azóta szociális bérlakásban lakik.**

## 3.4. Egészségügyi ellátórendszer

Dömsödön az egészségterv készítésének időpontjában az OEP-pel szerződve területi ellátási kötelezettség keretében **3 felnőtt vállalkozó háziorvos** látja el 3 felnőtt körzet eseteit (az egyik praxist csak 2012. március 1-től sikerült újra betölteni), illetve további **egy gyermekorvos** és **egy fogorvos** dolgozik az alapellátás keretében. A gyermekorvos munkáját 3 körzetet ellátva **2 védőnő**, a felnőtt háziorvosok munkáját asszisztensek segítik, ill. egészítik ki. Az orvosok és szakdolgozók megfelelő szakmai végzettséggel rendelkeznek. Az egyes háziorvosi körzetek átlagosan 1400-1500 bejelentkezett lakost számlálnak.

A háziorvosi, a házi gyermekorvosi és a védőnői szolgálatok felszereltsége megfelel a minimumfeltételeknek. A szolgálatok eszközigényének döntő hányadát pályázati forrásból biztosították. **A fogorvos, a gyermekorvos és a védőnők egy épületben helyezkednek el, melynek állagát nagyon rossznak értékelték** (kb. 30 éve nem volt felújítva), **akadálymentesítése nem megoldott, szigetelése rossz**. A háziorvosok külön épületekben rendelnek, az épületek alapterülete megfelelő, állaguk azonban leromlott, akadálymentesítésük nem megoldott.

Dömsöd önkormányzata az alapellátási **ügyleleti ellátás** érdekében csatlakozott az "Egészséges Egészségügyért" önkormányzati társuláshoz (Ráckeve, Lórév, Szigetbecse, Makád településekkel együtt). A társulás gesztora Ráckeve Város Önkormányzata. A dömsödi orvosok elégedettek az ügyeleti ellátással.

Korábban - pályázati forrás által biztosítva - riasztórendszer működött a településen, melynek segítségével a krónikus betegek jelzést adhattak le, amennyiben állapotuk ezt megkívánta. Forrás hiányában e szolgáltatás 4 éve megszűnt, de a dömsödi egészségügyi szolgáltatók szerint hasznos volna visszaállítani.

**A dömsödiek betegségüktől függően Ráckevére (12 km) vagy Szigethalomra (28 km) járnak szakrendelésre, de nem ritka, hogy egy-egy rendelésre Budapestig kell utazniuk** (főleg egy-egy gyermek szakrendelés esetén), mely jelentősen megterheli a betegeket. A dömsödi egészségügyi szolgáltatók szerint a gyorsabb és egyszerűbb elérhetőség érdekében indokolt volna a távolabbi szakrendeléseket is Ráckevére hozni.

A településen 2008 óta **két gyógyszertár** működik. Ez nagyban hozzájárul ahhoz, hogy a lakosság gyógyszertári ellátottsága 2008 óta jobb, mint az országos vagy a Pest megyei átlag, míg azt megelőzően rosszabb volt annál. Igaz, hogy a két patika a település jelen lélekszámához viszonyítva az elérhetőség szempontjából kedvező helyzetet teremt, fennmaradásuk azonban csak egymás rovására lehetséges (mindezt az alapellátási mélyinterjúzás is megerősítette).

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **3.6.1. Orvosi ellátás** | | | |  |  |  |  |  |  |  |  | |  | |  | |
| **év** | **Felnőttek és gyermekek részére tervezett háziorvosi szolgálatok száma** | **Csak felnőttek részére szervezett háziorvosi szolgáltatások száma** | **házi gyermekorvosok által ellátott szolgálatok száma** | | | | | | | | | | | | | | | |
| 2008 | 3 | 3 | 1 | | | | | | | | | | | | | | | |
| 2009 | 3 | 3 | 1 | | | | | | | | | | | | | | | |
| 2010 | 3 | 3 | 1 | | | | | | | | | | | | | | | |
| 2011 | 3 | 3 | 1 | | | | | | | | | | | | | | | |
| 2012 | 3 | 3 | 1 | | | | | | | | | | | | | | | |
| **3.6.2.. Közgyógyellátási igazolvánnyal rendelkezők száma** | | |  |  |  |  |  |  |  |  | |  | |  | |  | |
| **év** | **közgyógyellátási igazolvánnyal rendelkezők száma** | |  |  |  |  |  |  |  |  | |  | |  | |  | |
| 2008 | 358 | |  |  |  |  |  |  |  |  | |  | |  | |  | |
| 2009 | 343 | |  |  |  |  |  |  |  |  | |  | |  | |  | |
| 2010 | 364 | |  |  |  |  |  |  |  |  | |  | |  | |  | |
| 2011 | 363 | |  |  |  |  |  |  |  |  | |  | |  | |  | |
| 2012 | 382 | |  |  |  |  |  |  |  |  | |  | |  | |  | |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **3.6.3. Ápolási díjban részesítettek száma** | |  |  |  |  |  |  |  |  |  |  |
| **év** | **ápolási díjban részesítettek száma** | | | | | | | | | | | |
| 2008 | 84 | | | | | | | | | | | |
| 2009 | 81 | | | | | | | | | | | |
| 2010 | 78 | | | | | | | | | | | |
| 2011 | 76 | | | | | | | | | | | |
| 2012 | 72 | | | | | | | | | | | |

## 3.5. Nemzetiségek, etnikumok

**A roma nemzetiségi önkormányzat célcsoportokkal kapcsolatos esélyegyenlőségi tevékenysége, partnersége a települési önkormányzattal**

A helyi CKÖ már nem szervez programokat, mert kevés költségvetéssel rendelkeznek. Abból inkább minden év augusztusában a tanévkezdéshez nyújtanak segítséget a szülőknek. Minden általános iskolás roma származású diák teljes füzetcsomagot kap, mely tartalmazza még a rajz- és technika felszerelést.

A mélyszegénység okai nem vezethetők vissza egyetlen kiváltó okra, számos tényező társadalmi, gazdasági, szociálpolitikai, kulturális és egyéni ok áll a háttérben, így kezelése is csak komplex, szociális-, oktatási-, egészségügyi és foglalkoztatáspolitikai intézkedésekkel képzelhető el, a felzárkóztatás csak a problémák rendszerben való kezelésével oldható meg.

Ma Magyarországon kb 4 millióan élnek létminimum alatt és szinte esélyük nincs arra, hogy ebből az állapotból önerőből kilépjenek, szükséges az állam aktív szerepvállalása. A mélyszegénység egyre nagyobb méreteket ölt, a legsúlyosabb problémát a szegénységben élő gyermekek jelentik, hiszen a minták , szerepek révén az alapvető szükségletek hiányában újratermelik a szegénységet.

Az önkormányzat tájékoztatása, valamint a 2010-es népszámlálási adatok szerint **a település egyetlen meghatározó nemzetisége a cigány (roma)**. Számosságukra nézve statisztika nem fellelhető, valószínűsíthető azonban, hogy **arányuk meghaladja a lakosság egytizedét.** Földrajzilag a község egyik zártkerti részén, a Tókert utcában koncentrálódnak.

A településen 2006 óta működik **roma önkormányzat,** csekély anyagi forrásaik azonban meglehetősen nehezítik munkájukat.

A cigányság a munkanélküliek között jóval nagyobb arányban reprezentál, mint amennyire a lakónépességből képviselt aránya predesztinálná. **Az oktatás irányából tett felzárkóztatási kísérletek ez idáig nem jártak különösebb eredménnyel**.

A cigányság átlagos életszínvonala, lakhatási körülményei, egészségi állapota, iskolázottsága, foglalkoztatottsága a társadalom egészéhez viszonyítva lényegesen rosszabb. A területi elszigeteltség, szociokulturális jellegzetességekből adódó társadalmi lemaradás, alacsony iskolázottság, szakképzetlenség, alacsony jövedelmi viszonyok, rossz lakáskörülmények kölcsönösen erősítik egymást és vezetnek e csoport szegregáltságához. Valószínűleg szükség lenne egy helyi programra, amely meggátolná a további leszakadást, illetve a kiemelkedni vágyó és ezért tenni is hajlandókat segítené.

A **roma felnőttek** szinte csak a közmunkaprogramban vannak foglalkoztatva. A roma lakosság kevesebb mint 5% -a dolgozik olyan munkahelyen, ami nem közmunkaprogram keretein belül működik. A munkaerőpiacon nem számottevő az arányuk azoknak, akiket a közeli nagyobb cégek, vállalatok keresnek és foglalkoztatnak. Sajnos addig vannak foglalkoztatva, amíg támogatásban részesül utánuk a munkaadó.

**Pénzbeli és természetbeni szociális ellátások, aktív korúak ellátása, munkanélküliséghez kapcsolódó támogatások**

## 3.6. A település szociális helyzete

Az önkormányzat pénzbeli és természetbeli szociális ellátások igénybevételét biztosítja a szociálisan rászorulók megsegítésére. A pénzbeli és természetben nyújtott szociális támogatásokról, és az önkormányzat által biztosított szociális alapszolgáltatásokról szóló 17/2005. (IX.16.) rendelet a következők ellátásokat nevesíti:

* aktív korúak ellátása (az önkormányzat előírta kötelezettségéként az ingatlanok rendben tartását),
* időskorúak járadéka,
* lakásfenntartási támogatás,
* ápolási díj a 18. életévét betöltött tartósan beteg személy ápolását, gondozását végző személy részére,
* átmeneti segély
* temetési segély,

A fentieken felül az önkormányzat alábbi alapszolgáltatásokat is működteti:

* étkeztetést (szociálisan rászorulóknak is),
* házi segítségnyújtást,
* családsegítést.

A családsegítés, gyermekjóléti szolgálat, házi segítségnyújtás Apaj községgel közösen a **Dömsöd-Apaj Gyermekjóléti és Családsegítő Intézményi Társulás** keretében működik. A szolgálat egyénre szabott programokkal, pályázatok útján, adományokból is igyekszik segíteni a rászorulókon (pl. ételcsomagok, ruhák).

A **Gyermekbarát Egyesület** a gyerekek táboroztatásában, programok szervezésében, esetlegesen a hátrányos helyzetű gyermekek részére megszerzett támogatások útján vesz részt az ellátásokban. A **Még 1000 Év Dömsödért Egyesület** pályázati támogatásból 2011-ben hozta létre a Kisherceg Gyermekházat, amely a kisgyermekes családok részére nyújt térítésmentes szolgáltatásokat (pl. életvezetési tanácsok stb.).

**A szociális ellátásokra átlagosan éves szinten az önkormányzat 70 millió forintot meghaladó összeget fordít**, mely az igényekhez képest még mindig nem elegendő, az önkormányzat gazdasági mozgástere ezen igények kielégítéséhez azonban távolról sem elegendő.

**Aaz önkormányzat által nyújtott támogatások 2011 – es adatat:**

Szociális rászorultságtól függő pénzbeli ellátások

* Rendszeres szociális segély : 54o fő
* Foglalkoztatást helyettesítő támogatás : 2086 fő
* Időskorúak járadéka: 10 fő
* Lakásfenntartási támogatás: 324 fő
* Ápolási díj: 76 fő
* Átmeneti segély: 198 fő
* Temetési segély: 14 fő
* Közgyógyellátás: 363 fő:

**Szociális alapellátás:**

* Idősek nappali ellátása: nincs
* Házi segítségnyújtás: 36 fő
* Szociális étkeztetésben részesülők száma: 66 fő
* jelzőrendszeres házi segítségnyújtás megszüntetve

**Szakosított ellátás**: nincs

**Gyermekellátás (az 1997- es évi XXXI.tv. szerint)**

* Védelembe vétel: 11
* Ideiglenes elhelyezés: 2
* tartós / átmeneti nevelésbe vétel /: 36
* Rendszeres gyermekvédelmi kedvezmény: 572
* Óvodáztatási támogatás: 21
* Rendkívüli gyermekvédelmi támogatás: 576

**A Családsegítő Szolgálat adata**

Tevékenységét a Szt. 64 §(1) bek. szerint végzi, miszerint a családsegítés a szociális, vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából nyújtott szolgáltatás.

Családsegítő Szolgálatnál megjelenő kliensek száma (2011): 1894 fő

**Szolgáltatást igénybe vevők száma nem és korcsoport szerint:**

|  |  |
| --- | --- |
| 6 éves és fiatalabb | 0 fő |
| 14-17 éves | ffi: 6, nő: 5 |
| 18-34 éves | ffi: 26, nő: 64 |
| 35-49 éves | ffi: 48, nő: 71 |
| 50-61 éves | ffi: 44, nő: 90 |
| 62 éves és idősebb | ffi: 8, nő: 61 |

**Gazdasági aktivitás szerinti bontás:**

|  |  |
| --- | --- |
| Aktív kereső | 44 |
| Álláskereső | 222 |
| Inaktív | 135 |
| Eltartott | 23 |

**A szolgáltatást igénybe vevők hozott problémái:**

|  |  |
| --- | --- |
| Életviteli | 45 |
| Családi-kapcsolati | 10 |
| Családon belüli bántalmazás | 0 |
| Lelki-mentális | 32 |
| Gyermek-nevelési | 13 |
| Anyagi (Az anyagi nehézségekkel  küzdőknek a segélykérelem  kitöltésében tudnak segíteni) | 420 |
| Foglalkoztatással kapcsolatos | 126 |
| Egészségkárosodás  következménye | 59 |
| Ügyintézéshez segítségkérés | 199 |
| (Pl:méltányossági nyugdíjemeléshez, nyugdíjazáshoz, családtámogatások és árvaellátás igényléséhez, gyámhivatal felé gondnoki elszámoláshoz, egy-egy hivatalos levél megírásához, részletfizetési kérelemhez a TIGÁZ és az ELMÜ felé. |  |
| Információkérés | 137 |
| Egyéb | 0 |

A Családsegítő Szolgálatot a forgalmi napló adatai szerint 2011 évben 1894 fő kereste fel.

A szolgáltatást döntően az aktív korúak, a 18- 61 éves korosztály és elsősorban nők, valamint a család összetétele szerint pedig gyermekes családok vették igénybe. Leginkább az ügyintézésekben kérnek segítséget. Jellemző a településekre, hogy a közösség is, és a családok is meglehetősen zártak, a problémáikkal nem szívesen fordulnak segítő intézményekhez, szervezetekhez, amíg lehet, mindent megpróbálnak a falakon belül megoldani. A megkeresések fele-fele arányban jönnek a jelzőrendszertől, és az ügyfelektől. Az „ őslakos „ roma családokkal kiegyensúlyozott kapcsolata van a családsegítőnek, a betelepülő roma családokkal inkább a gyermekjóléti szolgálat tart kapcsolatot, az idénymunkára érkező családokról semmilyen adatuk nincs és semmilyen kapcsolatba nem kerülnek velük.

***Dömsöd Nagyközség szociális szolgáltatásszervezési koncepciójához 2012 novemberében kérdőívek által mérte fel a Családsegítő szolgálat lakosság igényeit, véleményét a helyi szociális szolgáltatásokkal kapcsolatban. 24 férfi és 69 nő válaszolt a kérdéseikre.***

46, 2 % - a válaszadóknak munkaviszonyban állt. 50, 5 % nem rendelkezik munkaviszonnyal, azonban ide sorolhatók a nyugdíjasok is.

A válaszadók 37 % -nak közüzemi tartozása van. A tartozások 6ezer forinttól 10. millió forintig terjednek. Arra a kérdésre, hogy hogyan ítéli meg az anyagi helyzetét a válaszadók 39, 7 % - a úgy válaszolt, hogy a napi kiadások kifizetése is gondot okoz. 45, 7 % pénzintézeti kölcsön miatt van eladósodva.

Probléma esetén hogy hova fordulhatnak segítségért a válaszadók 15% - a az önkormányzatot, 18,2 % - a pedig a Családsegítő Szolgálatot jelölte meg.

Ezzel az önkormányzat és a családsegítő megelőzi a barátokat, a szomszédokat, az egyházat, a civil szervezeteket, és a munkahelyeket.

A megkérdezettek az alábbi **ellátási formák bevezetését** javasolták:

**-** munkahelyek létesítése, otthon végezhető munka

- alacsonyabb adó a vállalkozásoknak

- azonnali segélyek

- szociális boltok létrehozása

- bölcsőde, idősek klubja létrehozása

- szociális lakásprogram

- idősek rendszeres látogatása

A megkérdezettek az alábbi javaslatokat tették  **a rászorulók segítésének hatékonyabbá tételére:**

- több anyagi támogatás és a civil szervezetek bevonását javasolt.

A **lakosság hogyan tudna segíteni a rászorulókon** kérdésre a válasz a következő volt:

- önkéntes munkával, minden évben legyen egy nap, amikor az emberek egymásnak segítenek / építkezés, fűnyírás, anyagbeszerzés .. /

# 4. A gyermekek helyzete, esélyegyenlősége, gyermekszegénység

## 4.1. *A* veszélyeztetett és védelembe vett, hátrányos helyzetű, illetve halmozottan hátrányos helyzetű gyermekek

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **4.1.1. Védelembe vett és veszélyeztetett kiskorú gyermekek száma** | | | |  |  |  |  |  |  |  |  |  |  |
| **év** | **védelembe vett 18 év alattiak száma** | **Megszűntetett esetek száma a 18 év alatti védelembe vettek közül** | **veszélyeztetett kiskorú gyermekek száma** | | | | | | | | | | | |
| 2008 | 8 |  | 650 | | | | | | | | | | | |
| 2009 | 3 |  | 675 | | | | | | | | | | | |
| 2010 | 8 |  | 639 | | | | | | | | | | | |
| 2011 | 10 |  | 224 | | | | | | | | | | | |

**Rendszeres gyermekvédelmi kedvezményben részesítettek száma**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **4.1.2. Rendszeres gyermekvédelmi kedvezményben részesítettek száma** | | | |  |  |  |  |  |  |  |  |  |  |  |
| **év** | **Rendszeres gyermekvédelmi kedvezményben részesítettek száma** | **Kiegészítő gyermekvédelmi kedvezményben részesítettek száma** | **Rendkívüli gyermekvédelmi kedvezményben részesítettek száma** | | | | | | | | | | | |
| 2008 | 465 | - | 380 | | | | | | | | | | | |
| 2009 | 509 | - | 609 | | | | | | | | | | | |
| 2010 | 598 | - | 665 | | | | | | | | | | | |
| 2011 | 619 | 4 | 579 | | | | | | | | | | | |

**Gyermek jogán járó helyi juttatásokban részesülők száma, aránya**

**4.1.3. Kedvezményes óvodai-iskolai juttatásokban részesülők száma**

|  |  |  |  |  |
| --- | --- | --- | --- | --- |
| **év** | **Ingyenes étkezésben résztvevők száma óvoda** | | **Ingyenes étkezésben résztvevők száma iskola 1-8. évfolyam** | **50 százalékos mértékű kedvezményes étkezésre jogosultak száma 1-13. évfolyam** |
| **100 százalékos** | **50 százalékos** |
| 2008 | 82 | 28 | 110 | 38 |
| 2009 | 84 | 26 | 141 | 33 |
| 2010 | 103 | 21 | 170 | 19 |
| 2011 | 103 | 21 | 190 | 11 |
| 2012 | 97 | 25 | 207 | 12 |

**Gyermekjóléti Szolgálat adatai:**

Munkájuk a gyermekek védelméről és a gyámügyi igazgatásról szóló 1997. évi XXXI. tv. 39.§.-a szerint végzik. A törvény szerint a gyermekjóléti szolgálatok által ellátottak körébe tartozik minden olyan gyermek, aki 0-18 éves korú a településeken bejelentett lakcímmel, bejelentett tartózkodási hellyel rendelkezik.

A családgondozói létszám Dömsöd esetében 2 fő

A Szolgálatban elérhető pszichológus is. Egy családgondozóra a 2011- es adatok szerint fő 0-18 éves korú gyermek jutott, ebből fő volt ellátott gyermek.

Ezek korcsoportos megoszlása:

|  |  |
| --- | --- |
| 0-2 év | 5 |
| 3-5 év | 11 |
| 6-13 év | 46 |
| 14-18 év | 52 |
| összesen fő | 114 fő |

**2011-ben a gyermekjóléti szolgáltató tevékenység a kezelt probléma típusa szerinti megoszlása:**

|  |  |
| --- | --- |
| Anyagi  ( A településen észlelhető, hogy a középréteg körében is megjelent a megélhetési nehézség, gondot okoz a gyermekek étkezési díjának határidőre történő befizetése. A gazdálkodó családokban a tartalékok elfogynak Karácsony környékére, amit nem mernek a külvilág felé felvállalni, így külső segítséget sem szívesen kérnek. | 84 eset |
| Gyermek-nevelési | 123 |
| Gyermekintézménybe való beilleszkedési nehézség.  ( A pedagógusok igyekeznek pedagógiai eszközökkel segíteni az intézményükbe járó gyermekek problémáiban. Az ezen túlmutató problémák esetében kérik a Gyermekjóléti Szolgálat segítségét. Ilyen például az iskolai igazolatlan hiányzás okainak feltárása, megszüntetése, vagy a nehéz szociális körülmények miatt jelentkező gondok. ) | 0 |
| Magatartászavar, teljesítményzavar | 22 |
| Családi konfliktus | 15 |
| Szülők, vagy család életvitele | 52 |
| Szülői elhanyagolás | 29 |

**Az ez idő alatt nyújtott szakmai tevékenységek megoszlása:**

|  |  |
| --- | --- |
| Információnyújtás | 157 |
| Segítő beszélgetés | 129 |
| Tanácsadás | 141 |
| Hivatalos ügyben közreműködés | 101 |
| Családlátogatás | 147 |
| Közvetítés más szolgáltatásba | 27 |
| Első védelembe vételi tárgyaláson való részvétel | 2 |
| Felülvizsgálati tárgyaláson való részvétel | 1 |
| Elhelyezési értekezlete, ill. tárgyaláson való részvétel | 2 |
| Pszichológiai tanácsadás | 0 |
| Jogi tanácsadás | 0 |
| Fejlesztőpedagógiai ellátás | 0 |
| Konfliktuskezelés | 0 |
| Szakmaközi megbeszélés | 0 |
| Esetkonferencia | 10 |
| Örökbefogadással kapcsolatos intézkedés | 0 |
| Adományozás | 7 |
| Szociális válsághelyzetben lévő várandós anya gondozása | 0 |
| Klub, csoport | 0 |
| Korrepetálás | 15 |
| Iskolai szünidős táborok | 50 |
| Kapcsolattartási ügyelet | 1 |

**A hátrányos, illetve halmozottan hátrányos helyzetű, valamint fogyatékossággal élő gyermekek szolgáltatásokhoz való hozzáférése**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **4.3.1. Védőnői álláshelyek száma** | | |  |  |  |  |  |  |  |  |  |  |
| **év** | **védőnői álláshelyek száma** | **Egy védőnőre jutó gyermekek száma** | | | | | | | | | | | |
| 2008 | 2 | 117 | | | | | | | | | | | |
| 2009 | 2 | 124 | | | | | | | | | | | |
| 2010 | 2 | 111 | | | | | | | | | | | |
| 2011 | 3 | 70 | | | | | | | | | | | |
| 2012 | 3 | 45 | | | | | | | | | | | |
| 2013 | 3 | 40 | | | | | | | | | | | |

## 4.2. A település nevelési és oktatási intézményei

Dömsödön az óvodai nevelést a települési önkormányzat által fenntartott 2008-2009-es nevelési évtől Apaj községgel intézményi társulási megállapodás keretében **Nagyközségi Óvoda**, az általános iskolai oktatást a **Gr. Széchenyi István Általános Iskola** látja el. Az óvodáztatás Dömsödön két feladat-ellátási helyen, valamint Apajon egy feladat-ellátási helyen történik, az általános iskolai feladat-ellátási helyek száma pedig négy telephelyen megoldott. Az általános iskolán kívül, a szintén Dömsöd Nagyközség Önkormányzata által fenntartott **Dezső Lajos Alapfokú Művészetoktatási Intézményben** folyik oktatás. Székhelye Dömsödön található, a településen további két telephellyel rendelkezik a Béke sastéren illetve a Széchenyi utcában, valamint Apajon, Makádon, Szigethalmon és Budapesten. A településen a következő intézmények működnek:

* Nagyközségi Óvoda;
* Gróf Széchenyi István Általános Iskola;
* Dezső Lajos Alapfokú Művészetoktatási Intézmény.

**A gyermekek helyzetének általános jellemzői (pl. gyermekek száma, aránya, életkori megoszlása, demográfiai trendek stb.)**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **4.4.1. számú táblázat - Óvodai nevelés adatai** | | |  |  |  |  |  |  |  |  |  |  |  |
| **ÓVODAI ELLÁTOTTSÁG** | **db** | | | | | | | | | | | | |
| Az óvoda telephelyeinek száma | 2 | | | | | | | | | | | | |
| Hány településről járnak be a gyermekek | 1 | | | | | | | | | | | | |
| Óvodai férőhelyek száma | 225 | | | | | | | | | | | | |
| Óvodai csoportok száma | 9 | | | | | | | | | | | | |
| Az óvoda nyitvatartási ideje (...h-tól ...h-ig): |  | | | | | | | | | | | | |
| A nyári óvoda-bezárás időtartama: () |  | | | | | | | | | | | | |
| **Személyi feltételek** | **Fő** | **Hiányzó létszám** | | | | | | | | | | | |
| Óvodapedagógusok száma | 17 |  | | | | | | | | | | | |
| Ebből diplomás óvodapedagógusok száma | 16 |  | | | | | | | | | | | |
| Gyógypedagógusok létszáma | 0 |  | | | | | | | | | | | |
| Dajka/gondozónő | 9 |  | | | | | | | | | | | |
| Kisegítő személyzet | 2 |  | | | | | | | | | | | |

4.4.3. Óvodai nevelés adatai

|  |  |  |  |  |  |
| --- | --- | --- | --- | --- | --- |
| **év** | **3-6 éves korú gyermekek száma** | **óvodai gyermekcsoportok száma** | **óvodai férőhelyek száma** | **óvodai feladat-ellátási helyek száma** | **óvodába beírt gyermekek száma** |
| 2008 | 263 | 9 | 225 | 2 | 217 |
| 2009 | 269 | 9 | 225 | 2 | 217 |
| 2010 | 249 | 9 | 225 | 2 | 234 |
| 2011 | 238 | 9 | 225 | 2 | 200 |
| 2012 | 247 | 8 | 225 | 2 | 216 |

Településünkön az óvodai nevelést egy intézmény látja el, két feladat ellátási hely szerint elkülönülve, összesen 9 óvodai gyermekcsoportra bontva. Az intézmény 225 férőhellyel rendelkezik, amelyet 216 gyermek vesz igénybe, mindannyian helyi lakosok. A beíratott gyermekek közül 106 fő (az ellátásban részesülő gyermekek 49 %-a) hátrányos helyzetű. Pedagógiai szemszögből hátrányos helyzet alatt azokat a gazdasági, társadalmi és kulturális körülményeket jelöljük, amelyek a tanulók bizonyos részénél az iskolai előrehaladás szempontjából a többséghez képest kedvezőtlen helyzetet teremtenek. E körülmények elsősorban a következő tényezőkkel ragadhatók meg: a szülők alacsony iskolázottsága, alacsony jövedelem, a család instabilitása, az eltartottak magas száma, a család nagysága, család vagy ép család hiánya. Az adatszolgáltatás időpontjában 32 olyan, 3. életévét betöltött kisgyermek van, akit nem írattak lakóhelyükön óvodába. Az általános iskolai oktatást egy intézmény látja el 4 feladat-ellátási helyen. Az iskola 30 osztályteremmel rendelkezik, amit 23 iskolai osztály vesz igénybe. Tanulóinak száma összesen 494 fő, ebből a magántanulók száma 3 fő. A tanulók közül 215 hátrányos, 56 fő halmozottan hátrányos helyzetű.Dömsödön – a település méreténél fogva - lehatárolt körzetek óvodai szinten nincsenek.

A sajátos nevelési szükségletű gyermekek oktatása a köznevelés rendszerének integráns része, így szabályozása 2012. szeptember 1-jétől a (2011.évi CXC. törvény) Nemzeti köznevelésről szóló törvényben található. Sajátos nevelési igényű gyermek, tanuló az a különleges bánásmódot igénylő gyermek, aki a szakértői és rehabilitációs bizottság szakvéleménye alapján mozgásszervi-, érzékszervi-, értelmi vagy beszédfogyatékos; autizmus sprektum zavarral vagy egyéb pszichés fejlődési zavarral (súlyos tanulási-, figyelem-vagy magatartásszabályozási zavarral) küzd. Ha jogszabály az óvodai nevelésben részt vevő, a tanulói jogviszonyban, kollégiumi tagsági viszonyban álló, vagy a képzési kötelezettséget teljesítő fogyatékos gyermek részére kedvezményt, juttatást, jogosultságot, kötelezettséget állapít meg, a fogyatékos gyermek, tanuló fogalom alatt a sajátos nevelési igényű gyermeket, tanulót kell érteni.

### 4.2.1. Óvodai nevelés

A társadalom versenyképességének és kondíciójának egyik meglapozója az óvodáztatás. Az óvodai nevelés a humánerőforrás-fejlesztés szempontjából két sajátossága miatt meghatározó. Az első ok, hogy az óvoda – mint települési és népességmegtartó intézmény - az első olyan intézményes, szocializációs közeg, amely hosszú távon befolyásolja a 3-6 éves korosztályok közoktatási rendszeren keresztül történő társadalmi integrációját. Ez nemcsak az iskolai tanulásra felkészítő intézmény, hanem a szociális ismeretek tanulásának a helye is egyben. A lakóhelyen működő óvoda képes fokozni a köznevelés rendszerrel szembenálló rétegek bevonását és a sikeresebb iskolai beilleszkedést egyaránt. Éppen emiatt elengedhetetlen az intézményben megvalósuló esélyegyenlőség, hiszen ezzel lehetőséget biztosítunk – a családok anyagi helyzetétől függetlenül – a helyi társadalom egésze számára az integrálódásra, a szegregáció- és diszkrimináció mentességre. Az önkormányzat által fenntartott óvoda központi épülete a Dózsa György út 27/A. szám alatt található.Az intézmény9 csoporttal: a székhelyenhat óvodai csoporttal, tőle 2 km-re lévő telephelye (Szabadság út 92.) három óvodai csoporttal működik.

**A Nagyközségi Óvoda infrastrukturális jellemzői**

Az óvoda központi épületét (székhely) 1975-ben a Községi Tanács társadalmi összefogás keretében építette. Az épületben eredetileg 4 terem került kialakításra, ebből három foglalkoztatós szobának épült, a negyedik helység öltözőként funkcionált, foglalkoztató szobává történő átalakítása 1977-ben történt meg. A 2006/2007-es nevelési évet megelőző években a túlzsúfoltság miatt szükségessé vált, hogy az önkormányzat a központi óvodaépületet bővítse.

Erre a beruházásra (emeletráépítés) a 2006-2007-es nevelési-oktatási évben került sor, így a központi épület 2 óvodai csoporttal, egy tornaszobával és egyéb kiszolgáló helyiségekkel lett gazdagabb. Valamennyi helyiség világos, parketta padlózatú, modern szekrénysorokkal berendezett. A csoportszobák széles folyosókról nyílnak, amelyek kitűnően alkalmasak közös ünnepségek megtartására is. A földszinten található a felnőtt öltöző és mosdó, a vezetői iroda, a titkári iroda, tornaszoba és szertár, szemléltető eszközök szertára, orvosi szoba és 2 csoportszoba, valamint a melegítőkonyha. Az emeleten helyezkedik el négy csoportszoba, két gyermekmosdó, logopédiai-fejlesztő szoba, mosókonyha és textiltároló, melegítőkonyha. A két szint között étellift segíti az étkeztetést, tálalást. Az óvoda épületének kialakítása minden tekintetben megfelel az intézmény Eszközfejlesztési Tervében előírt követelményeknek és az egyéb jogszabályi feltételeknek. Kivéve az akadálymentesítést.

Az óvodának helyet biztosító telek összes területe 3.451 m2, a beépített terület 626 m2, a főépület alapterülete 510 m2. A foglalkoztató szobák 52 és 57 m2 területűek. Az udvar 2.824 m2 alapterületű. A nagyarányú zöldterület és az árnyékot adó fák biztosítják az udvaron a gyermekek jó közérzetét, mely szükség esetén napernyőkkel és pavilonokkal is fokozható. Napközben a gyermekek részére 2 db. ivókút áll rendelkezésre, kerti zuhanyoztatásuk is biztosított.

Az óvoda épülete 1994 óta vezetékes gázfűtési rendszerrel működik. Az épületben házi telefonhálózati rendszer segíti a csoportszobák, irodák, folyosók, konyhák és a logopédia-szoba közötti információáramlást. Az intézményben 8 db számítógép áll rendelkezésre az adminisztrációs tevékenységek végzésére, valamennyi készülék rendelkezik internet-hozzáféréssel is. Ezen felül 2 db multifunkcionális nyomtató, 3 db digitális fényképezőgép, 1 db videokamera és 2 db fénymásoló segíti a munkát. Minden csoport számára biztosított a nevelést, oktatást és szórakozást szolgáló DVD lejátszó, TV készülék és HIFI berendezés. Az udvari kijárat fedetlen teraszra nyílik, melyet az óvoda szeretne a közeljövőben bővíteni, valamint tetővel ellátni. Az óvoda udvara az európai uniós szabványoknak megfelelő játékszerekkel, mászókákkal felszerelt. Mivel az óvoda nem megfelelő játszótéri eszközei lebontásra kerültek, valamint 2 csoporttal bővült befogadóképessége, a telepített játszótéri eszközök számát a jövőben bővíteni kell és a jogszabályban előírt ütéscsillapító talaj telepítésével meg kell oldani az esési tereket.

**Az intézményben neveltek összetétele**

Az óvodában általában heterogén összetételű, ún. „tiszta” csoportok vannak: kis-, középső és nagycsoport. Ezek létszáma a férőhelyekhez viszonyítva nem tekinthető az elmélyült munkavégzéshez ideálisnak. Jelenleg **152** gyermek jár a székhelyre. A csoportok maximális befogadó képessége 25 fő, mely 6 csoportra oszlik meg a Dózsa György úti székhelyen. A 2012-2013-as nevelési évre a székhelyre beíratott 3-7 éves gyermekek(statisztikai) létszámához (145 fő) viszonyítva meglehetősen magas a hátrányos helyzetűek száma (**82 fő**) és a HHH gyermekek létszáma, mely **29** fő. Sajátos nevelési igényű **2 fő** volt a statisztika idején, mely az évközbeni vizsgálatok miatt **5** főre emelkedett. Az intézményben nevelt gyermekek és a pedagógusok létszámát vizsgálva megállapítható, hogy átlagosan 13 gyermek jut egy pedagógusra (2. ábra).

A diagramban az okt. 1-jei és május 31-ei törzskönyvi adatok szerepelnek

**A tagóvoda / Dabi Óvoda / infrastrukturális jellemzői**

A tagóvoda alapterülete 363 m2, teleknagysága 1.928 m2, az udvar 1.525 m2 alapterületű. Az épület 1924-ben épült eredetileg két tantermes iskolának és pedagóguslakásnak. 1978-ban az akkori termelőszövetkezet segítségével 1 csoportos óvodává került átalakításra. 1985-ben további két csoportszobával bővült, így alakult ki jelenlegi formája. 1995-ben a szülők anyagi segítségével sikerült átállni a vezetékes gázfűtési rendszerre. 1997-98-ban az önkormányzat világítás-korszerűsítést és telefonbekötést végzett. Foglalkoztató helyiségei 35-47 m2 nagyságúak, több funkciósak, étkezésre és alvásra egyaránt alkalmasak, az utóbbi években nem biztosított az egy gyermekre előírt 2 m 2.

A Pest Megyei Közoktatás-fejlesztési Közalapítvány pályázata útján mindkét épületben bővítésre kerültek a mozgásfejlesztéshez szükséges eszközök. Az épület és a bútorzat állaga folyamatos felújítást igényel. A foglalkoztató helyiségek PVC burkolatúak, melyek korszerű burkolatra való cseréje megoldandó feladat az intézmény számára. Az épület elosztásának előnye, hogy minden csoportnak saját öltözőszobája van, valamint a három csoportra 2 mosdóhelyiség áll rendelkezésre. A melegítőkonyha nem felel meg az előírásoknak, mivel a beszállított étel és az ételmaradékék útja keresztezi egymást. A jelenlegi konyha mérete és elhelyezkedése nem teszi lehetővé a bővítést, ezért ennek kialakítása megoldandó feladat az intézmény számára. Melegítő konyha, vezető helyettesi iroda (mely a hittan és a logopédiai foglakozások színtere lett), nevelőtestületi szoba (mely egyben a vezető helyettesi iroda és a szertár is) és felnőtt mosdó található az épületben. Az óvoda hiányossága, hogy nem készült tisztítószerraktár, orvosi szoba, edényraktár, tornaszoba és tornaszertár, felnőtt öltöző, nevelőtestületi szoba és fejlesztőszoba. A csoportszobák kis alapterületűek, kevés gyermek befogadására alkalmasak. Ez az épület alkalmas lehet a tovább bővítésre a férőhelyek számát illetően, hiszen ezt a telek mérete lehetővé teszi.

A szomszédos telek megvásárlásával az udvar bővítése 2007-ben megvalósult, azonban játszótéri eszközök vásárlására akkor nem volt lehetőség. 2008-ban önkormányzati költségvetési keretből és szintén PMKA pályázati lehetőségeket kihasználva sikerült az udvari játékok számát bővíteni, az intézmény a további játékok beszerzését tervezi. A 2008-as év első felében sikerült az óvoda beázását megszüntetni, ezt követően került sor 2012-ben a teljes festésre. Nem került sor a belső átalakításra, bővítésre, eszköztervnek való megfeleltetésre. Az árnyékos területek bővítése érdekében folyamatos a parkosítás. A szabadtéri foglalkozások alkalmával a gyermekek részére 2 db ivókút áll rendelkezésre, valamint kerti zuhanyoztatásuk is biztosított. A vizes blokkok teljes felújításra szorulnak a felázott falazat miatt. A 2010-2011-es nevelési évben 1 gyermekmosdó vízvezetékcseréje és újra burkolása megvalósult. Az intézmény a fenntartóval közösen a közeljövőben tervezi az elektromos-, és a vízhálózat cseréjét is. Az épületben 1 db számítógép áll rendelkezésre az adminisztrációs feladatok elvégzésére, mely rendelkezik internet-hozzáféréssel is. Ezen kívül 1 db multifunkciós színes nyomtató, 1 db digitális fényképezőgép, és 1 db fénymásoló segíti a munkát. Minden csoport rendelkezik DVD lejátszóval, TV készülékkel és HIFI berendezéssel, valamint 2 csoportnak van videó lejátszója. Szülői támogatásnak köszönhetően két csoportszoba bútorzatának cseréje már megkezdődött. A három csoportos, 75 férőhelyes épületben 5 felsőfokú végzettséggel rendelkező óvodapedagógus, és 3 szakképzett dajka dolgozik.

**A tagóvodában neveltek összetétele**

A tagóvoda gyermekcsoportjai heterogén összetételűek, az adatszolgáltatáskor 73 gyermek jár az épületbe. A csoportok maximális befogadó képessége 25 fő, a 73 fős gyermeklétszám három csoportra oszlik meg. A beíratottak létszáma az elmúlt négy évben a 75 férőhelyhez képest folyamatosan, egyre növekvő mértékben meghaladta az épület maximális befogadó képességét. A 2012-2013-as nevelési-oktatási évre beíratott 3-7 éves gyermekek létszáma azonban csökkenést mutat (statisztikai) 71 fő, közülük a hátrányos helyzetűek száma 24 fő, HHH 2 fő. Sajátos nevelési igényű gyermek 2 fő volt a statisztika idején, mely az évközbeni vizsgálatok miatt 3 főre emelkedett.

**Az intézményben neveltek összetétele és aránya**

Az intézménybe beíratott gyerekek egyenetlen eloszlása a gyermeklétszámok és a hátrányos helyzetűek számarányának különbségeiben mutatkozik meg. Eszerint a rosszabb helyzetben lévő épület a Dózsa György úti székhely, ahol a hátrányos helyzetű gyerekek aránya 77 §. A Tagóvodai épületében ez az arány 37%. SNI gyerekek száma a statisztika idején: 2-2 fő, valamint évközben lett szakvéleménye további 2+1 gyermeknek.

Székhely 82 fő HH és 29 fő HHH

Tagóvoda 24 fő HH és 2 fő HHH

A település óvodája jelenleg a **teljesítményhatáron** látja el feladatát, az óvodai ellátás felé támasztott igényeket tekintve azonban a jövőben sürgős reformokra van szükség. Ezt indokolja egyrészt, hogy a **beíratott gyermekek 49%-a hátrányos helyzetű**, és ez az arány egyenlőtlenül oszlik meg a két feladat-ellátási helyen. Ez az aránykülönbség indokolttá teszi az épületeken belüli esetleges átcsoportosítást, illetve az óvodai körzetek kialakítását a kiegyenlítettebb megoszlás érdekében. A Dózsa György útiból - mint a magasabb arányt mutató feladatellátási hely – indokolt az átszervezés a Szabadság úti telephely irányába. Másrészt további megoldandó feladat az óvodai férőhelyek számának bővítése, hiszen az elmúlt négy év során a maximális befogadó képesség feletti létszámú gyermek járt az intézménybe.

Összességében elmondható, hogy az óv**odai ellátást biztosító két épület között a hátrányos** **helyzetű, halmozottan hátrányos helyzetű gyermekek eloszlása egyenetlen.** A településen élő, 3. életévüket betöltött gyermekek közül jelenleg 32 fő azok száma, akiket szülei nem írattak be óvodába. Elérendő cél, hogy a jelenleg óvodába be nem íratott gyermekek a későbbiek során részesüljenek az ellátásban. Minden óvónő számára biztosítani kell továbbá, hogy a korszerű pedagógiai módszereket tanfolyami keretben sajátítsa el, illetve folyamatos továbbképzésben részesüljön, amit a településen élő hátrányos helyzetű és sajátos nevelési igényű gyermekek száma indokolttá tesz. A Közoktatási törvény 2007. évi változása alapján az önkormányzat 2008**.** szeptember1**-**től köteles biztosítani a halmozottan hátrányos helyzetű gyermekek óvodai nevelését három éves koruktól, 2010**.** augusztus31-ig pedig minden óvodai neveléssel összefüggő szülői igény teljesítéséhez szükséges feltételt meg kellett teremtenie. Mivel elutasított gyermekünk nem volt, így nem okozott gondot.

**Az intézmény infrastrukturális jellemzői**

Az intézmény infrastrukturális állapota kívánalmakat hagy maga után. Mindenképpen indokolt a felújításra szoruló helyiségek célnak megfelelő kialakítása, továbbá az épületek állagának és felszereltségének korszerűsítése. Ez elsősorban a nyílászárók korszerűsítését, cseréjét foglalja magában, valamint a színvonalas ellátáshoz szükséges eszközök beszerzését (tornaszerek, fejlesztő játékok, stb.). A tagóvoda felújítása és bővítése, a helyiségek racionális, funkciójának megfelelő átalakítása, illetve kialakítása indokolt. Az intézmény székhelyén a korábbi bővítések miatt a kiszolgáló eszközök (játékok, oktatási eszközök, udvari játékeszközök) számát továbbra is növelni kell. **Előírás az akadálymentesítés megvalósítása mindkét épületben.**

### 4.2.2. Általános Iskola

**4.4.7. Általános iskolában tanulók száma**

|  |  |  |  |  |  |
| --- | --- | --- | --- | --- | --- |
| **tanév** | **Általános iskola 1-4 évfolyamon tanulók száma** | **Általános iskola 5-8 évfolyamon tanulók száma** | **általános iskolások száma** | **napközis tanulók száma** | |
| **fő** | **fő** | **fő** | **fő** | **%** |
| 2010/2011 | 272 | 217 | 489 | 71 | 14,5% |
| 2011/2012 | 254 | 246 | 500 | 93 | 18,6% |

A hátrányos, illetve halmozottan hátrányos helyzetű, valamint sajátos nevelési igényű és beilleszkedési, tanulási, magatartási nehézséggel küzdő gyermekek/tanulók óvodai, iskolai ellátása

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **4.4.8.. Általános iskolák adatai** | | | | | | | |  |  |  |  |  |  |  |  |  |  |  |
| **tanév** | **általános iskolai osztályok száma** | | | **általános iskolai osztályok száma a gyógypedagógiai oktatásban** | | | **általános iskolai feladat-ellátási helyek száma** | | | | | | | | | | | |
| **1-4 évfolyamon** | **5-8 évfolyamon** | **összesen** | **1-4 évfolyamon** | **5-8 évfolyamon** | **összesen** | **db** | | | | | | | | | | | |
| 2010/2011 | 11 | 10 | 21 | 1 | 1 | 2 | 1 | | | | | | | | | | | |
| 2011/2012 | 10 | 11 | 21 | 1 | 1 | 2 | 1 | | | | | | | | | | | |

A Gróf Széchenyi István Általános Iskolában integráltan történik a sajátos nevelési igényű ( SNI ) és beilleszkedési, tanulási, magatartási nehézségekkel küzdő ( BTM ) gyermekek nevelése. 9 fő ( amelyből 2 fő magántanuló ) enyhe értelmi fogyatékos, elhelyezés tekintetében integrált, oktatás szempontjából szegregált. Olyan környezet kialakítására törekszenek, amely a másságot elfogadja, a próbálkozásokat, eredményeket értékeli. Ez minden pedagógus és pedagógiai dolgozó feladata.

Figyelembe veszik a fogyatékosság jellegét, súlyosságát, terhelő állapotot. Törekedniük kell a nevelés általános célkitűzéseinek megvalósítására. A nevelés hatására a sérülés arányában a sérült arányában a sérült gyermeknél is ki kell alakulnia az alkalmazkodó készségnek, az önállóságra törekvésnek, az együttműködésnek. Ennek érdekében speciális, gyógypedagógiai módszerek terápiák, technikák szakszerű megválasztása, alkalmazása szükséges, indokolt a speciális segédeszközök, játékok használata.

A családlátogatás és a családdal való szoros együttműködés alapvető fontosságú az SNI – s és a BTM – es gyerekek beilleszkedése és fejlődése szempontjából.

Az iskola szorgalmazza, hogy a gyógypedagógiai – orvosi – pszichológiai komplex vizsgálat lehetőleg minél előbb történjen meg ezeknél a gyerekeknél.

A kapott diagnózis alapján kezdhető el a gyermek speciális iskolai fejlesztése. A fejlesztés az iskolában csoportos formában történik.

SNI tanulók száma 2013 – ban : 37 fő ( 9 alsós, 19 felsős , 9 EÁI – s tanuló )

BTM tanulók száma összesen: 96 fő, ( 48 alsós, 48 felsős )

**4.4.12. 8. évfolyamot eredményesen befejezettek száma / aránya a nappali rendszerű oktatásban**

|  |  |  |
| --- | --- | --- |
| **tanév** | **8. évfolyamot eredményesen befejezettek száma / aránya a nappali rendszerű oktatásban** | |
| **fő** | **%** |
| 2010/2011 | 50 | 98 |
| 2011/2012 | 36 | 95 |

Sportprogramokhoz való hozzáférés

A roma gyerekeknek a településen sportolási lehetőség biztosított. Sajnos a havi tagdíjat a szülők sok esetben nem tudják, vagy nem akarják befizetni. Az Oktatási, közművelődési és Sportbizottság azoknak a gyerekeknek, akiknek a szülei ténylegesen nem tudják kifizetni a tagdíjat segítséget nyújt és az önkormányzat átvállalja a költséget.

### 4.2.3. Kisherceg Gyerekház

A **Biztos Kezdet Program** keretében 2010 óta működő **Kisherceg Gyerekház** a gyermekek társadalmi kirekesztettségét kívánja visszaszorítani.

A program 2 fő iránya:

. az 5 évnél fiatalabb gyermekek szociális és érzelmi fejlődésének elősegítése, egészségének védelme, képesség- és készségfejlesztése, valamint

- a család mint közösség erősítése, támogatása

A program célja:

- a problémák korai felismerése

- a gyermekek fejlődésének elősegítése

- egészségkultúra fejlesztések

- a speciális nevelést igénylő gyermekek és családjuk támogatása.

- a közösségi részvétel erősítése.

A problémák korai felismerése, a programhoz kapcsolódó szakemberek folyamatos támogatása, a gyermekekkel és szüleikkel való közvetlen foglalkozás hozzájárul a programban részt vevő gyermekek sikeres óvoda, illetve iskolakezdéséhez.

# 5. A nők helyzete, esélyegyenlősége

## 5.1. Munkanélküliség a nők körében

**5.1.1. Foglalkoztatás és munkanélküliség a nők körében Dömsöd tekintetében**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Év | Munkavállalási korúak száma | | | Foglalkoztatottak | | | Munkanélküliek | | |  |
|  | Férfiak | Nők | Nők aránya a munkavállalási korúak között | Férfiak | Nők | Nők aránya a foglalkoztatottak között | Férfiak | Nők | Nők aránya a munkanélküliek között | Munkanélküli nők aránya a munkavállalási korúakhoz viszonyítva |
| 2008 | 2126 | 2057 | 49,2% | 2008 | 1914 | 48,8% | 118 | 143 | 54,8% | 3% |
| 2009 | 2135 | 2033 | 48,8% | 1953 | 1857 | 48,0% | 182 | 176 | 49,2% | 4,2% |
| 2010 | 2138 | 2023 | 48,6% | 1906 | 1816 | 48,8% | 232 | 207 | 47,2% | 5,2% |
| 2011 | 2138 | 2006 | 48,4% | 1967 | 1859 | 48,6% | 171 | 147 | 46,2% | 3,5% |
| 2012 |  |  |  |  |  |  |  |  |  |  |

A táblázatból leolvasható, hogy 2008-2011 évben Dömsöd településen az aktív korú munkavállalók száma megközelítőleg azonos értéket mutat a vizsgált időszakban.

Jól kimutatható azonban a foglalkoztatottak számának jelentős csökkenése a gazdasági válság hatására a 2010-2011 évek vonatkozásában. A nők aránya csökken a munkanélküliek között a 2009, 2010 és 2011 években, ami azt feltételezi, hogy nő azoknak a nőknek a száma, akik elhelyezkedtek a munka világában. Ez a nők foglalkoztatottsági eredményeit javítja ugyan, de a lentebbi táblázatból az is kitűnik, hogy a nők otthoni, családban betöltött szerepe beszűkül ezáltal. A gyermekszületések száma drasztikusan csökkent, 2012 évre a 3 év alatti gyermekek száma körülbelül a felére csökkent az előző évekhez képest.

**5.1.2.Nők részvétele a foglalkoztatást segítő és képzési programokban.**

|  |  |  |  |  |
| --- | --- | --- | --- | --- |
| Év | Foglalkoztatást segítő programok száma adott évben | Képzési programok száma az adott évben | Résztvevők száma | Résztvevő nők száma |
| 2008 | 0 | 1 | 22 | 22 |
| 2009 | 0 | 2 | 72 | 48 |
| 2010 | 0 | 1 | 22 | 22 |
| 2011 | 0 | 1 | 22 | 22 |
| 2012 | 0 | 1 | 22 | 22 |

Településünkön egyre kevesebb foglalkoztatást segítő program illetve a képzési program kerül megszervezésre. 2008-2012 évek között Az Dömsödi Ipartestület szervezett képzési programokat. Minden évben megszervezték a mérlegképes könyvelők továbbképzését, amelyen kizárólag nők vettek részt.

2009 évben az Ipartestület szervezésében került megrendezésre egy háromnapos továbbképző tanfolyam „ „Rendezett munkaügyi kapcsolatok kialakítása és a fekete foglalkoztatottság visszaszorítása” témakörben . Ezen 24 férfi és 26 nő vett részt.

Sajnos anyagi forrás hiányában a helyi önkormányzat , illetve az általános iskola az utóbbi időben már nem szervezett sem képzési programokat, sem foglalkoztatást elősegítő képzéseket.

## 5.2. Családbarát munkahely, a nők helyzete, esélyegyenlősége

**5.2. Munkaerő-piaci és családi feladatok összeegyeztetését segítő szolgáltatások**

|  |  |  |  |  |
| --- | --- | --- | --- | --- |
| Év | 3 év alatti gyermekek száma a településen | Működő bölcsődék száma | Működő családi napközik száma | 3 év alatti óvodai nevelésben résztvevők száma |
| 2008 | 236 | 0 | 0 | 1 |
| 2009 | 251 | 0 | 0 | 5 |
| 2010 | 223 | 0 | 0 | 4 |
| 2011 | 211 | 0 | 0 | 14 |
| 2012 | 123 | 0 | 0 | 11 |

A családbarát munkahelyek kialakításának egyik elsődleges feltétele, hogy a településen megfelelő gyermek elhelyezési és gondozási intézmények álljanak a szülők rendelkezésére. Bölcsődei ellátás Dömsödön megszűnt. Az édesanyák munkavállalása miatt a 3 év alatti óvodai nevelésben résztvevő gyermekek száma a 2011-2012 évben ugrásszerűen megnőtt. Az általános gazdasági problémák és ezáltal a családok elszegényedése miatt a kismamák kénytelenek visszamenni dolgozni gyermekük 3 éves kora előtt, ha lehetőségük nyílik rá.

A hagyományokat követve a magyarországi családokra jellemző, hogy a háztartási munkákban, illetve a gyermeknevelésben a nők nagyobb szerepet vállalnak a családok döntő többségében. A munkáltatók ezt tudva, sajnos egy-egy toborzásnál, illetve kiválasztásnál, még a mai napig is figyelembe veszik ezt a szempontot.

Szerencsére az Európai országokból vett minták alapján hazánkban is egyre inkább kezdenek felfigyelni a nők esélyegyenlőségének biztosítására a munka világában.

Ma már több olyan munkáltató van, amelyek alkalmazkodva a kor követelményeihez előtérbe helyezik a családbarát munkahely kialakításának fontosságát, de még mindig többségben vannak azok a munkaadók, akik a régi tradíciókhoz ragaszkodnak. A munka és magánélet egyensúlyát megtartó munkahelyek hatékonysága a szakemberek előtt régóta ismert. A családbarát munkahelyeken hosszútávon kifizetődő, ha a dolgozók össze tudják hangolni a munkát a családi élettel. A rugalmas foglalkoztatási formák, a különböző családtámogatási intézkedések kialakításával a nők sokkal hatékonyabban tudnak dolgozni.

A családos munkavállalók körében kimutathatóan hatékonyabb, eredményesebb és nyugodtabb a munkavégzés, ha a családdal szembeni kötelezettségeiket a munkaadó megérti és különböző intézkedésekkel támogatja.

Fontos szempont hogy minden kisgyermekes szülő élhessen a rugalmas munkaidő, az iskolai, az óvodai órákhoz igazodó munkaidő, a részmunkaidő vagy a távmunka lehetőségével is, ha a munkaköre ezt lehetővé teszi. A távmunka megfelelő megoldás lehet gyermekek iskolai és óvodai szünete esetére. A távmunka lehetőségének felajánlásán túl a munkaadók laptopok beszerzésével javíthatják az otthoni munkavégzés feltételeit.

Egyre több munkáltató - mint Dömsöd Önkormányzata is - ajánlja fel a dolgozóinak a kedvezményes tarifájú vállalati telefoncsomagokat, ami a családtagokkal való kapcsolattartást olcsóbbá és könnyebbé teszi.

A családbarát munkahelyi körülmények megteremtése, az akadálymentesítés kiépítése, a nemek közötti esélykülönbségek csökkentése, az 40 év feletti munkavállalók, gyermeket nevelő szülők segítése, tartósan beteg vagy fogyatékos gyermeket nevelők, illetve a fogyatékkal élők életminőségének, munkahelyi körülményeinek, és munkapiaci esélyeinek javítása érdekében Dömsöd Nagyközség Önkormányzata kiemelt figyelmet kíván fordítani a célcsoportok érdekeinek figyelembevételére.

***Jelenleg is alkalmazott******családbarát, illetve a nők esélyegyenlőségét elősegítő intézkedések Dömsöd Önkormányzatának Intézményeinél illetve a Polgármesteri Hivatalánál:***

* Részmunkaidő lehetősége
* Rugalmas munkaidő ( kezdés és befejezés)
* Kapcsolattartás a gyesen gyeden levő anyukákkal
* cafeteria-rendszerben egyedi igényeknek megfelelő tételek összeállítása
* A munka és magánélet ideális egyensúlyának segítése (szabadságok kiadása, iskolai szünetek, egyéb családi események figyelembevétele)
* Munkahelyi, illetve családdal, gyesen lévő kismamákkal való közös kirándulások szervezése
* Továbbképzésekre való jelentkezés lehetőségének biztosítása a távollevő, illetve gyeden , gyesen kismamáknak

## 5.3. Családtervezés, anya – és gyermekgondozás

**5.3.Családtervezés , anya – és gyermekgondozás területe**

|  |  |  |  |
| --- | --- | --- | --- |
| Év | Védőnők száma | 0-3 év közötti gyermekek száma | Átlagos gyermekszám védőnőkként |
| 2008 | 2 | 236 | 118 |
| 2009 | 2 | 251 | 126 |
| 2010 | 2 | 223 | 112 |
| 2011 | 3 | 211 | 70 |
| 2012 | 3 | 123 | 41 |

Dömsödön három főállású védőnő dolgozik 2011. év óta. A védőnők munkája során elsődlegesen családok egészségvédelme, a betegségek kialakulásának megelőzése és a felvilágosítás a fő cél. A kismamák, kisgyermekes és iskolás korú gyermekeket nevelő szülők részére nagy segítség a Védőnői Szolgálat jelenléte.

## 5.4. A nőket érő erőszak, családon belüli erőszak

Dömsöd – Apaj Gyermekjóléti és Családsegítő Szolgálathoz minden évben több jelzés érkezik családon belüli erőszakról, ezen belül feleség-, illetve az anya bántalmazásáról. A jelzéseket a nők maguk, illetve a rendőrség teszi.

Az évek során számtalan esetben került sor arra, hogy az anyának segített a Szolgálat felvenni a kapcsolatot az Országos Kríziskezelő és Információs Telefonszolgálattal, amely által az anya el tudott menekülni bántalmazó férje elől és átmeneti otthoni elhelyezésben részesült.

Családon belüli erőszak esetén segítségére lehet a feleségnek, anyának, élettársnak a 2009. évi távoltartásról szóló LXXII. törvény.

**A nők szerepe a helyi közéletben**

Dömsödön a közintézményekben / – iskola, óvoda, egészségügy, önkormányzat, gyermekjóléti és családsegítő szolgálat, konyha / - 98% - ban nők dolgoznak. A képviselő testületben jelenleg a 8 főből 4 fő nő képviselő van.

# 6. Az idősek helyzete, esélyegyenlősége

## 6.1. Népességi jellemzők:

2013-ban a 64 év feletti lakosság száma : 944 fő

Ebből: egyedül élő nő 280

Egyedülélő férfi 114

Családtagokkal együtt/nő 106

Családtagokkal együtt/férfi 32

Házastárssal együtt/nő 187

Házastárssal együtt/férfi 225

64 év felettiek aránya az összlakossághoz képest 15,5 %

Nők 9,3%

Férfiak 6,2%

**Az időskorú népesség főbb jellemzői (pl. száma, aránya, jövedelmi helyzete, demográfiai trendek stb.)**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **6.1.1. Nyugdíjban, nyugdíjszerű ellátásban részesülők száma nemek szerint** | | | | | |  | |  |  | |  | |  | |  | |  | |
| **év** | **nyugdíjban, nyugdíjszerű ellátásban részesülő férfiak száma** | | **nyugdíjban, nyugdíjszerű ellátásban részesülő nők száma** | **összes nyugdíjas** | |  | |  |  |  | |  | |  | | | | | |
| 2008 | 703 | | 964 | 1667 | |  | |  |  |  | |  | |  | | | | | |
| 2009 | 696 | | 935 | 1631 | |  | |  |  |  | |  | |  | | | | | |
| 2010 | 711 | | 920 | 1631 | |  | |  |  |  | |  | |  | | | | | |
| 2011 | 708 | | 938 | 1646 | |  | |  |  |  | |  | |  | | | | | |
| **6.3.1. 64 évnél idősebb népesség és nappali ellátásban részesülő időskorúak száma** | | | | | |  | |  |  | |  | |  | |  | |  | |
| **év** | | **64 év feletti lakosság száma** | | | **nappali ellátásban részesülő időskorúak száma** | | | | | | | | | | |  | |  | |
| **fő** | | | **fő** | | **%** | | | | | | | | |  | |  | |
| 2008 | | 859 | | | 0 | | 0% | | | | | | | | |  | |  | |
| 2009 | | 872 | | | 0 | | 0% | | | | | | | | |  | |  | |
| 2010 | | 886 | | | 0 | | 0% | | | | | | | | |  | |  | |
| 2011 | | 913 | | | 0 | | 0% | | | | | | | | |  | |  | |

|  |  |  |
| --- | --- | --- |
| **6.3.2. Időskorúak járadékában részesülők száma** | | |
| **év** | **időskorúak járadékában részesülők száma** |  |
| 2008 | 10 |  |
| 2009 | 12 |  |
| 2010 | 11 |  |
| 2011 | 10 |  |

## 6.2. Munkaerő piaci helyzet:

A 65 év feletti lakosság meghatározó része csak nyugdíjból él.

Az időskorúak elszegényedésének veszélye a községekben élőket fenyegeti a legjobban. A település lakosságának 20 % - a idős korú. Nehezíti a helyzetet, ha a család aktív tagjai távol vannak, vagy a megélhetési gondok miatt több mint 8 órát dolgoznak és így kevés kevés idő marad az idősek gondozásár, a velük való törődésre. Ezen esetekben van még nagyobb jelentősége a helyi önkormányzat időskorúak segítésére alkalmazott programjainak.

Nincs arról adat, hogy hányan képezik magukat az idős korúak közül.

**Közszolgáltatásokhoz, közösségi közlekedéshez és a közösségi élet gyakorlásához való hozzáférés**

Az idős korosztály **informatikai jártasságáról** nincs információ

**Időseknek szóló programok**: Idősek világnapja / műsoros est

Idősek karácsonya / műsoros, uzsonnás est

Könyvtárlátogatás és kölcsönzés. Jelenleg 66 fő nyugdíjas könyvtári tag van.

Településünkön két társadalmi szervezethez csatlakozhatnak: Banyaklub és a nyugdíjas klub

Az önkormányzat intézményesített házi gondozást üzemeltet, ahol 27 fő ellátott van.

**Idősek munkaerő-piaci helyzete**

*2009. évtől a rendszeres szociális segélyben részesülő aktív korú ellátottaknak együttműködési kötelezettségük van a Családsegítő szolgálattal. Azoknak a személyek tartoznak az aktív korú ellátottak közé, akik a* ***rájuk irányadó nyugdíjkorhatárt 5 éven belül******betöltik,*** *vagy orvosi igazolásokkal bizonyítják, hogy egészségkárosodásuk miatt munkavégzésre alkalmatlanok. A Szolgálat éves átlagban 30 fő aktív korú pszichés segítségével, aktivizálásával foglalkozik. A munka világába lehetetlen bekerülniük, mára közhasznú munkaprogram sem foglalkoztatja őket.*

**A közszolgáltatásokhoz, közösségi közlekedéshez, információhoz és a közösségi élet gyakorlásához való hozzáférés**

Az idősek egészségügyi és szociális szolgáltatásokhoz való hozzáférése

# 7. A fogyatékkal élők helyzete, esélyegyenlősége

Kartontechnika Kft Ráckeve

Településünkön 1995 óta működik a Kartontechnika Kft, régi néven Rehabit Kft. 2012 decembere óta pályázniuk kell a megváltozott munkaképességű emberek foglalkoztatásának számára, amely átlagosan 35 fő. A Regionális Szociális Forrásközpont közvetíti ki a legalább 40 % - ban munkaképességüket elvesztett személyeket. A Nemzeti Rehabilitációs és Szociális hatóság szakértő bizottságának I. fokú szakvéleménye igazolja az egészségi állapot mértékét. A cég a jövőben szeretne minél több megváltozott munkaképességű személyt foglalkoztatni, igény lenne rá.

## 7.1. Egészségi állapot miatti korlátozottság / részlet a helyi Egészségtervből /

Amennyiben az egyén (testi, lelki, szociális szempontú) egészségét aszerint határozzuk meg, hogy mennyire tud különböző tevékenységeket végrehajtani, akkor az egészségi állapot a korlátozottság mérése, mértéke által is leírhatóvá válik.

Arra a kérdésre, hogy „Az elmúlt hat hónapban korlátozta-e valamilyen egészségprobléma a mindennapi tevékenységek elvégzésében, és ha igen, milyen mértékben?” **a felnőtt lakosság 8,6%-a számolt be súlyos korlátozottságról**. A nők nagyobb arányban érzik magukat korlátozottnak, mint a férfiak, ami megegyezik azzal, hogy az egészségi állapotukat általánosságban is rosszabbnak minősítették. A válaszadók mintegy egyharmada enyhe mértékűnek ítélte a korlátozottságát, többségüket azonban az esetlegesen fennálló krónikus betegség sem akadályozta a mindennapi életben.

A korlátozottság előfordulása korcsoportonként is nagyon különböző. A 15–29 évesek 85%-a egyáltalán nem érzi magát korlátozottnak, a középkorúak (45–59 évesek) közül már csak 53%, míg a 65 és a 75 éven felüliek korcsoportjaiban a korlátozottság nélkül élők aránya mindössze 36 és 15%, ezzel párhuzamosan a súlyosan korlátozottak aránya már 23, illetve 33%-ra emelkedik.

Régiós összehasonlítás szerint a súlyosan korlátozottak aránya a központi régióban szinte megegyezik az országos átlaggal (8,5%), míg a nem súlyosan korlátozottak esetében ennél lényegesen alacsonyabb (30,4%). Dél-Alföldön a régiók közül magasan a legmagasabb a súlyosan korlátozottak aránya (10,1%), míg a nem súlyosan korlátozottaké is az egyik legmagasabb (34,7%).

A felmérésben külön kérdés szerepelt a krónikus betegségekről. Az adatok összevetéséből az derült ki, hogy a tartós betegség megléte még nem feltétlenül jelent korlátozottságot a mindennapi életben, de az is felszínre került, hogy előbb-utóbb mindenkinél jelentkezik egy hosszan tartó egészségi probléma (a nyugdíjasok 93%-a válaszolta ezt).

A férfiak kétharmadának, a nők közel háromnegyedének van tartós betegsége, olykor egyszerre több is, de ezek egy része olyan, amit a megfelelő gyógyszerszedés, kezelés, életmód tünetmentessé tud tenni, és nem okoz gondokat a mindennapi életben. Az érzékelésben, illetve a mozgásban korlátozottak egy része viszonylag gond nélkül képes az önálló életvitelre, mások csak nehezen vagy csak segítséggel tudnak élni.

A férfiak 46, a nők 61%-a hord szemüveget vagy kontaktlencsét, ennek ellenére a lakosság 10%-a nagy távolságból (az utca másik oldaláról) már nem látja jól mások arcát, 18%-a nehezen vagy egyáltalán nem látja a nyomtatott betűket az újságban. A súlyos látássérültek aránya 1–2% körüli. Az eltérés korcsoportonként igen jelentős: a 35–64 év közöttiek mintegy 17%-a, a 65 éven felüliek 35%-a nem látja jól a nyomtatott szöveget, az utca túloldalán haladó ismerősét nem vagy csak nehezen ismeri fel a 35–64 éves korosztály 7%-a és a 65 évnél idősebbek közel egynegyede.

Kismértékű **hallásproblémával** él a felnőtt lakosság kb. egytizede, nehezen vagy alig hallja a normál hangerejű beszélgetést, kisebb-nagyobb nehézségei vannak ezen a téren. A hallókészüléket használók aránya 2,4%, a férfiak és nők körében közel azonos. A súlyos hallássérültek hányada 1% alatti.

**A férfiak egytizede, a nők 17%-a nehezen vagy alig tud eljutni 500 m távolságra sík terepen, segédeszköz, segítség nélkül.** A 35–64 évesek körében még csak 10%-nak, a 65 éven felüliek között már 43%-nak jelent ez gondot, és 15% azok aránya, akik erre már egyáltalán nem képesek. Problémát okoz a lépcsőn való közlekedés, a lehajolás, letérdelés a férfiak 11%-ának és a nők 20%-ának. Nem tud a lépcsőn egy emeletet felmenni a 65 éven felüliek 15%-a, és 33%-uk említi, hogy ez a tevékenység számára kisebb-nagyobb nehézséggel jár. Egy 5 kilós bevásárlókosár cipelése 10 méteren keresztül a megkérdezettek 15%-ának (a férfiak 8,6 és a nők 20,7%-ának) jelent gondot, sőt 6%-uk teljesen képtelen rá. A cipekedés nehézsége is főleg az idősebb életkorban jelentkezik. A finom mozgások elvégzése, kis tárgyak ujjal történő megfogása a férfiak 4, a nők 7%-ánál okoz nehézséget.

Súlyos mértékű korlátozottságot jelent az emberek számára az önellátásra való képtelenség. **A felmérés adatai szerint önellátásában korlátozott a felnőtt korú lakosság 5–10%-a.** Van, akinek a táplálkozás is gondot jelent, és csak segítséggel képes enni (5,1%), másoknak az ágyba való lefekvés, az onnan való felkelés (10,4%), vagy a székre leülés, onnan felállás (9,8%) okoz nehézséget. Az öltözéssel sem tud egyedül megbirkózni a válaszadók 8,5%-a, míg a WC-használattal 6%, a fürdéssel zuhanyozással kapcsolatos problémát 9%-uk említi. Természetesen a felsorolt gondok nem mindegyike fordul elő mindenkinél, de bizonyos problémák együttes előfordulása is gyakori. Az önellátási képesség hiánya, zavarai olyan súlyos, tartós problémát jeleznek, amelyek az érintettek mindennapos gondozását teszik szükségessé. **A funkcionalitás csökkenése nemcsak az egyén, hanem a család, tágabb közösség számára is jelentős terhet jelent, az ellátórendszer iránti igényeket is jelzi.** Az önellátásban korlátozottaknak csak 81%-a kap elegendő segítséget családtagjától, rokonától vagy fizetett gondozótól, szomszédtól, baráttól, de több vagy más jellegű segítségre volna igénye további 5%-uknak. A megkérdezettek egy részének az önellátás még nem, de a napi teendők elvégzése már kisebb-nagyobb gondot jelent. **A házimunka – egészségi állapota vagy idős kora miatt – nehézséget okoz a lakosság 17%-ának.** A könnyű házimunkát ugyanezen okból érzi nehéznek 7%-uk, és változó mértékben, de segítségre van szüksége a válaszadóknak a hivatalos ügyek intézése, a bevásárlás, a főzés, a telefonálás során is. A fentiek közül legalább egy tevékenységhez igénybe tudott venni valamilyen segítséget a rászorulók 81%-a, ami nagy többségüknek elegendő is volt. Az önellátáshoz hasonlóan azonban 5%-uknak még több segítségre lett volna szüksége a háztartásban. A nehézségekkel küzdők egyötödének egyáltalán nincs támasza a napi teendők elvégzésében.

## 7.2. A településen fogyatékossággal élő személyek főbb jellemzői, sajátos problémái

**Fogyatékosság**

A gyógypedagógia egyik alapfogalma. Megjelöli azt a tulajdonságot, amely rászorulttá teszi a gyermeket a gyógypedagógiai ellátásra. A közoktatási tv értelmében gyógypedagógiai ellátásra jogosultak a testi és érzékszervi fogyatékosok, az értelmi fogyatékosok, a beszédfogyatékosok

**Funkcionális akadályozottság:**

A funkcionális egészség bármely területén létrejöhető zavar / képességzavar /, amely lehet a testi funkciók, testi struktúrák akadályozottsága, a tevékenység akadályozottsága és a részvétel akadályozottsága.

**Fogyatékos személy**: aki érzékszervi-, látás,- hallásszervi,.mozgásszervi, értelmi képességeit jelentős mértékben, vagy egyáltalán nem birtokolja, illetőleg a kommunikációjában számottevően korlátozott és ez számára tartós hátrányt jelent a társadalmi életben életben való aktív részvétel során.

Megkülönböztetjük az akadálymentesség és az egyenlő esélyű hozzáférés fogalmát.

**Akadálymentesség:** Az épített környezeti feltételekre vonatkozó követelmény.

**Egyenlő esélyű hozzáférés:** a közszolgáltatás egyenlő eséllyel hozzáférhető akkor, ha igénybevétele

mindenki, különösen a mozgási, látási, hallási, mentális és kommunikációs funkcióban sérült emberek számára akadálymentes, kiszámítható, értelmezhető és értékelhető, továbbá az épület, amelyben a közszolgáltatást nyújtják, mindenki számára megközelíthető, bejárható, a tárgyak, berendezések mindenki számára rendeltetésszerűen használhatók.

**Közszolgáltatásnak minősülnek** az állami, illetőleg az önkormányzati feladatellátást nyújtó szervek, intézmények által nyújtott szolgáltatások, a működésük során kifejtett tevékenységek. Annak minősül továbbá minden ügyfélszolgálati rendszerben működő szolgáltató tevékenység , ennélfogva kiterjed a piaci szektor szereplőire is.

## 7.3. Az akadálymentesítés területei:

- Az épületbe való bejutás

- Biztosítani kell a rámpával ellátott járófelületek érdesített burkolattal való ellátását

- Az épületen belüli közlekedés

- Felíratok

- Ajtók

- Fény- és hangjelző berendezések

- Indukciós hurok biztosítása

- Tapintható térkép

Jeltolmács szolgáltatás

44.

|  |  |  |  |
| --- | --- | --- | --- |
| AZ ÉRINTETTEK MEGNEVEZÉSE | | | |
| **állapot** | **Ajánlott kifejezés** | | **Diszkriminatív, sértő kifejezés** |
| beszéd | Beszédfogyatékos | | hallónéma |
| értelem | Értelmi fogyatékos, tanulásban akadályozott, értelmileg akadályozott | | Hülye, elmebeteg, bolond, gyengeelméjű |
| Hallás | Siket, nagyothalló | | Süket, süketnéma |
| Látás | Vak, gyengénlátó | | világtalan |
| mozgás | Mozgáskorlátozott, mozgássérült | | Béna, nyomorék |
| Több fogyatékosság együtt | Halmozottan sérült, halmozottan fogyatékos | | Béna, nyomorék, hülye, elmebeteg, bolond, gyengeelméjű |
| Szervi | Szervátültetett | | beteg |
| ***A SEGÉDESZKÖZÖK MEGNEVEZÉSE*** | | | |
| ***AJÁNLOTT KIFEJEZÉS*** | | ***KERÜLENDŐ KIFEJEZÉS*** | |
| Hallókészülék | | Nagyothalló készülék | |
| Kerekesszék | | Tolókocsi, rokkantkocsi | |
|  | |  | |
|  | | | |
| Jelnyelvi tolmács | | Süketnéma tolmács | |
| jelnyelv | | Jelbeszéd, mutogatás | |
| Kerekesszékkel közlekedő | | Tolókocsihoz kötött | |
| halló | | beszélő | |
| látó | | - | |
| ép | | egészséges | |
| Többségi iskola | | Normál iskola | |
| Személyi segítő | | Gondozó, ápoló /az egészségügyben helyes / | |
| Braille írás | | - | |
| Síkírás / pontírás ellentettje / | | - | |
| Fogyatékosok szervezetei | | Fogyatékos szervezetek | |
| Esélyegyenlőségi törvény | | Fogyatékos törvény | |
| Fogyatékosok sportja | | Fogyatékos sport | |
| Paralimpia | | Paralimpia | |
| Megváltozott munkaképességű személy | | Csökkent munkaképességű személy | |

1. fogyatékkal élők foglalkoztatásának lehetőségei, foglalkoztatottsága (pl. védett foglalkoztatás, közfoglalkoztatás)

### Akadálymentesség intézményei

|  |  |
| --- | --- |
| **Közintézmény** | **Akadálymentesség** |
| Polgármesteri Hivatal | csak az adócsoport fizikai |
| Oktatási és Művelődésügyi Központ | fizikai |
| Gróf Széchenyi István Általános Iskola | nincs |
| Nagyközségi Óvoda | Dózsa Gy. utcai épület |
| Dezső Lajos Alapfokú Művészetoktatási Intézmény | nincs |
| Dömsöd-Apaj Gyermekjóléti és Családsegítő Szolgálat | komplex |
| Kisherceg Gyerekház | fizikai |
| I. orvosi körzet | fizikai | |
| II. orvosi körzet | nincs | |
| III. orvosi körzet | fizikai | |
| Gyermekorvosi Rendelő | fizikai | |
| Védőnői Szolgálat | nincs | |
| Dömsödi Sportközpont | fizikai | |
| Nagyközségi Könyvtár | fizikai | |
| Petőfi Múzeum | nincs | |
| Rendőrség | nincs | |
| Postahivatal | nincs | |
| Fogorvosi Rendelő | nincs | |
| Magyar Korona gyógyszertár | fizikai | |
| Sarok Gyógyszertár | nincs | |

**Fogyatékkal élő személyek pénzbeli és természetbeni ellátása, kedvezményei**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **7.1.2. A településen élő fogyatékos személyek önálló életvitelét támogató helyi intézmények, szociális szolgáltatások** | | | | | | | | | | | | |  |  |  |  |  |  |  |  |  |  |  |
|  | **Állami/önkormányzati** | | | | **Egyházi** | | | | **Civil** | | | |  |  |  |  |  |  |  |  |  |  |  |
| **2010** | **2011** | **2012** |  | **2010** | **2011** | **2012** |  | **2010** | **2011** | **2012** |  | | | | | | | | | | | |
| falugondnoki vagy tanyagondnoki szolgáltatás | *0* | *0* | *0* |  | *0* | *0* | *0* |  | *0* | *0* | *0* |  | | | | | | | | | | | |
| étkeztetés | *79* | *48* | *62* |  | *0* | *0* | *0* |  | *0* | *0* | *0* |  | | | | | | | | | | | |
| házi segítségnyújtás | *36* | *34* | *35* |  | *0* | *0* | *0* |  | *0* | *0* | *0* |  | | | | | | | | | | | |
| jelzőrendszeres házi segítségnyújtás | *0* | *0* | *0* |  | *0* | *0* | *0* |  | *0* | *0* | *0* |  | | | | | | | | | | | |
| családsegítés | *480* | *497* | *1028* |  | *0* | *0* | *0* |  | *0* | *0* | *0* |  | | | | | | | | | | | |
| közösségi ellátás szenvedélybetegek részére | *0* | *0* | *0* |  | *0* | *0* | *0* |  | *0* | *0* | *0* |  | | | | | | | | | | | |
| közösségi ellátás pszichiátriai betegek részére | *0* | *0* | *0* |  | *0* | *0* | *0* |  | *0* | *0* | *0* |  | | | | | | | | | | | |
| támogató szolgáltatás | *0* | *0* | *0* |  | *0* | *0* | *0* |  | *0* | *0* | *0* |  | | | | | | | | | | | |
| nappali ellátás | *0* | *0* | *0* |  | *0* | *0* | *0* |  | *0* | *0* | *0* |  | | | | | | | | | | | |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **7.1.1. Megváltozott munkaképességű személyek szociális ellátásaiban részesülők száma** | | |  |  |  |  |  |  |  |  |  |  |
| **év** | **megváltozott munkaképességű személyek ellátásaiban részesülők száma** | **egészségkárosodott személyek szociális ellátásaiban részesülők száma** | | | | | | | | | | | |
| 2008 | 93 | 1 | | | | | | | | | | | |
| 2009 | 88 | 0 | | | | | | | | | | | |
| 2010 | 86 | 0 | | | | | | | | | | | |
| 2011 |  | 1 | | | | | | | | | | | |

**A közszolgáltatásokhoz, közösségi közlekedéshez, információhoz és a közösségi élet gyakorlásához való hozzáférés lehetőségei, akadálymentesítés**

Dömsöd területén nem található olyan üzlet, amely akadálymentesítve lenne. A sportpálya szintén nem akadálymentesített.

**A közösségi közlekedés, járdák, parkok akadálymentesítettsége**

Kossuth L – Bajcsy Zs. gyalogosátkelő fizikailag akadálymentesített, hangjelzés nincs.

Dózs Gy. út – OMK fizikailag akadálymentesített.

Kossuth L. - Petőfi u átkelő nem akadálymentesített.

Széchenyi u – Esze T út melletti park fizikailag akadálymentesített, kijelölt akadálymentesített parkolóval rendelkezik.

## 7.4. Elektronikus közigazgatási szolgáltatások helyzete

Az önkormányzat által üzemeltetett honlap jelenleg még nem működik a vakbarát verzió, azonban a közeljövőben kötelezően infókommunikációs szempontból akadálymentesítik.

Az elektronikus ügyintézés még várat magára. A domsod.hu oldalról az önkormányzati nyomtatványok letölthetők, azonban elektronikus úton nem használhatóak fel.

A pénzügyi lehetőségek függvényében az önkormányzatnak további lehetőségeket kell tenni az elektronikus úton is elérhető ügyintézés érdekében.

Az önkormányzati honlap látogatottsága napi 50 – 100 fő között mozog.

# 8. Helyi partnerség, lakossági önszerveződések, civil szervezetek és for-profit szereplők társadalmi felelősségvállalása

*Elérendő cél, hogy a civil szervezeteink is vállaljanak szerepet a különböző célcsoportok esélyegyenlőségének megvalósításában:*

## 8.1. Civil szervezetek, sportélet, kultúra, turizmus

Dömsöd községben (a képes vendégváró kiadvány szerint) **12** **bejegyzett civil szervezet működik**, amelyek között van a **Dömsödért Alapítvány**, mely a nem kötelező önkormányzati feladatok ellátásában nyújt segítséget: a tehetséges fiatalok felkarolása, rendezvények, civil szervezetek támogatása a fő célja. Az önkormányzat ösztönzi a civil szerveződéseket, működésükhöz minden évben anyagi támogatást biztosít.

A **Gyermekbarát Egyesület Dömsöd** 2005 óta működik, alapvető tevékenysége az iskolán kívüli szabadidő hasznos, egészséges eltöltésének biztosítása, kézműves játszóház működtetése, túrák, kirándulások, előadások szervezése, kulturális programok rendezése, a tanulási nehézségekkel küzdő gyermekek felzárkóztatása. **A nyári szünetekben napközis tábort üzemeltet a Gyermekjóléti Szolgálattal együtt.**

A fentiek mellett zenei, sport, gyermek, turisztikai, tűzoltó és gazdasági célú civil szervezetek működnek még a településen.

**Dömsödön hat sportklub működik**, valamint a Sportközpont szolgálja a profi- és a tömegsport rendezvényeit. A sportcsarnok 2001-es átadása mérföldkőnek számított nemcsak a település, hanem a régió sportéletében is. A létesítményt délelőtt az általános iskola, délután sportegyesületek, az esti órákban pedig baráti társaságok használják.

A településen végigmegy a Pest Megyei Piros gyalogos és az Eurovelo nemzetközi kerékpáros túraútvonal. Emellett az idegenforgalmat szolgálják a tanösvény, a szálláshelyek, valamint az éttermek. **A település népességszáma a nyári időszakban megduplázódik a turizmus miatt**

**Autocross Sport Club Dömsöd**

1986-tól rendeznek a dömsödi pályán magyae bajnoki , Közép Európai Zóna Trófea és Szlovák Bajnoki futamokat.

**Dömsödi Utánpótlás SE (DUSE)**

**2011-ben alakult. 50 fős labdarúgó és 30 fő**s kézilabdacsapat számára biztosít megfelelő hátteret és felkészülést.

**DUSE Női kézilabda szakosztály**

Jelenleg 4 korosztályban közel 30 utánpótlás korú játékos sportági képzése zajlik. Céljuk, hogy minél több gyermek sportoljon a szakosztályban, megteremteve ezzel a lehetőséget egy NB 2 szintű felnőtt csapat létrejöttéhez.

**Dömsödi Általános Ipartestület**

A dömsödi egyéni és társas vállalkozók, kereskedők érdekvédelmi szervezete. Tagjai önkéntes szerveződéssel 1990.ben alapítottták.

**Dömsödért Alapítvány**

Az alapítvány tevékenysége: nem kötelező önkormányzati feledatok ellátása, tehetséges fiatalok, rendezvények, civil szervezetek támogatása.

**Dömsödi „ Alfonz „ Lovasklub SE**

A klubtagok díjugratásban, fogathajtásban, távlovaglásban és gyermekügyességi versenyeken szerepelnek. Minden évben megrendezik az immár hagyományos május eleji Díjugrató Lovasversenyt, amlyet az utóbbi években Gyermekügyességi Lovasversennyel bővítettek

**Dömsödi Horgász Egyesület**

1947-ben alakult. Családi- baráti horgászversenyeket tartanak és nagy sikerrel rendezik meg nyaranta Hal- Víz napokat.

**Dömsödi Vízitúra Klub**

Dömsödön az evezés , a vízitúrázás évtizedekre vezethető vissaz. A falu környéki vizek rendkívül alkalmasak evezésre. A klub szívesen látja vendégül az érdeklődőket.

**Gyermekbarát Egyesület Dömsöd**

Alapvető tevékenységük az iskolán kívüli szabadidő hasznos, egészséges eltöltésének biztosítása.

Kézműves játszóházak működtetése, túrák, kirándulások, előadások szervezése, a tanulási nehézségekkel küzdő gyermekek felzárkóztatása. A nyári szünetekben napközis tábort üzemeltetnek térítésmentesen.

**„Még 1000 év Dömsödért „Egyesület és Közhasznú Szervezet**

Támogatnak minden helyi és térségi programot, amely a lakosság ésa az idelátogatók számára vonzó lehet. ( Dabi napok, Zenés nyári esték, Mikulásvárás Dömsödön)

**MOSTART**(International Cultural Association)

A művészet, közművelődés és oktatás terén és ezekhez kapcsolódó egyéb területeken kifejtett minden olyan tevékenység elősegítése, generálása, lebonyolítása és támogatása, mely az európai és szélesebb nemzetközi dimenzióban megvalósuló tehetséggondozásra és képességfejlesztésre irányul.

Az esélyteremtés biztosítása és elősegítése a tehetség kibontakoztatása által kortól, nemtől, gazdasági és szociális helyzettől, etnikai hovatartozástól vagy bármiféle más megkülönböztetéstől függetlenül, különösen koncentrálva a valamiféle hátrányos helyzettel küzdő rétegekre. Az egyesületi tevékenység és a különböző szolgáltatások során kiemelt figyelem fordítása a szociálisan-gazdaságilag hátrányos helyzetű, marginalizált, perifériára szoruló, sajátos nevelési igényű vagy etnikai kisebbséghez tartozó csoportokra és képviselőikre.

**Figyelemfelkeltés és attitűdformálás az együttműködések során a másság elfogadása, a toleránsabb emberi viszonyok létrejötte, a fajüldözés és kirekesztés elutasítása, és bármiféle diszkrimináció elítélése iránt.**

## 8.2. Közösségi viszonyok, helyi közélet bemutatása

**Petőfi Sándor Oktatási és Művelődési Központ** / OMK / :

A főldszinten kapott helyet a Művelődési Központ . 308 személy befogadására alkalmas a többcélú nagyterem és egy 60 fős kisterem, a községi könyvtár , klubterem szolgálja a művelődést.

Különbözö közösségek működnek itt: Banya Klub, Ju és Zsu társulat, Iringó Színjátszó kör, Nyugdíjas Klub, Musica Nostra Női Kar.

***Banya Klub:*** *A település rendezvényeinek aktív szereplői, résztvevői.*

***Ju és Zsu Társulat:*** *Az igényes zenét szerető fiatal csapat rendszeresen szerepel a községi műsorokban.Tagjaihazai és nemzetközi egyéni énekversenyen öregbítik Dömsöd hírnevét.*

**Iringó Felnőtt Színjátszókör*:***

Rendszeresen szerepelnek a község kulturális rendezvényein ünnepi műsorokkal megemlékezésekkel. Színre vittek népi komédiát vígjátékot , zenés darabot, mesejátékot.

Előadásokat, konferenciákat szervez, helyet ad képzőművészeti és más jellegű kiállításoknak, előadásoknak, előadóművészek, színésztársulatok szerepléseinek és báloknak. Lehetőséget biztosít versenyek lebonyolítására,testmozgásra, tanfolyamok szervezésére.

**Petőfi Sándor Emlékmúzeum**:

Helytörténeti és néprajzi tárgyak gyűjteménye folyamatosan bővül.

A kiállításon relikviák, tablóképek idézik a költő dömsödi kötődését.

Bazsonyi Arany és Vecsési Sándor művészházaspár alkotásainak állandó kiállítása is megtekinthető az épületegyüttesben.

**Petőfi Sándor Szüleinek lakóháza:**

Jelenleg időszaki kiállításoknak, kézműves foglalkozásoknak, előadásoknak ad helyet az épület.

A helyi lakosok kikapcsolódására az alábbi, minden évben megrendezésre kerülő rendezvények nyújtanak lehetőséget:

Dömsödi Napok

Zenés Nyári Esték

Szüreti Fesztivál és bál , Tökfesztivál

Márton nap Petőfi szüleinek házában

Banya Bál, Sport Bál, Katalin Bál, Valentin Bál,

Europop Nemzetközi Fesztivál,

Hal – Víz Napok

Dabi Napok

Idősek Karácsonya, Mindenki Karácsonyfája, Mikulás nap a Petőfi Múzeumban

**Egyházaink:**

Dömsödi Református Egyház

Dabi Református Egyház

Római Katolikus Egyházközség

Baptista gyülekezet

A településen az 1890 -es évektől működik baptista gyülekezet. Imaházuk 1995 – ben közösségi összefogással épült.

A tapasztalatok azt mutatják, hogy az egyházakkal nincs közös gondolkodás, nincsenek közös programok.

Cél: szoros együttműködés 2014. második félévig.

## 8.3. Közrend, közbiztonság

A településen, nincs rendőrőrs, csak részidős ügyelet, körzeti megbízott. Viszont a **polgárőrség** nagyobb létszámban (40 fő) a rendőrség és a polgármester irányításával szervezetten jól működik. **Dömsödön a munkanélküliség és a lakosság összetétele miatt is a bűnözés a többi településhez képest jóval magasabb.**

Az Ráckevei Rendőrkapitányság kimutatása alapján **2011-ben a településen összesen 232 bűncselekmény történt** (ebből a személy elleni bűncselekmények száma 18, a közrend elleni bűncselekmények száma 22, a gazdasági bűncselekményeké 3, a személyek javai elleni bűncselekmények száma 179 volt), mely szám évek óta stagnál. **A vagyon elleni bűncselekmények többsége betöréses lopás.** Külön veszélynek vannak kitéve a település üdülőterülete, valamint zártkerti részei, amely elhelyezkedésük és az ingatlan tulajdonosok időleges tartózkodása miatt könnyebb célpontot nyújtanak. Az elmúlt években **a kábítószer egyre gyakrabban jelenik meg a településen**.

A közbiztonságot a településen növeli a 16 db **térfigyelő kamera telepítése, amelyet pályázati úton szerzett be az önkormányzat a 2013 -as évben.**

# 9. A helyi esélyegyenlőségi program nyilvánossága

#### **Nyilvános feltöltésre kerül a település honlapjára.**

# A Helyi Esélyegyenlőségi Program Intézkedési Terve

## A beavatkozások megvalósítói

A Program végrehajtásáért az önkormányzat részéről a **jegyző** felel. Az Ő feladata és felelőssége:

. Biztosítani kell, hogy a település minden lakója, az intézmények és az érintett szakmai és társadalmi partnerek számára elérhető legyen az Esélyegyenlőségi Program, illetve, hogy az önkormányzat döntéshozói, tisztségviselői ismerjék és kövessék a benne foglaltakat.

. Biztosítani kell, hogy az önkormányzat, ill. az egyes intézmények vezetői minden ponton megkapják a felkészítést és segítséget az intézkedési terv végrehajtásához.

. Az egyenlő bánásmód elvét sértő esetekben meg kell tennie a szükséges lépéseket, vizsgálatot kezdeményezni és a jogsértés következményeinek elhárításáról intézkedni.

Az esélyegyenlőségi Program megvalósításának irányításáért az önkormányzat részéről a **polgármester** felel. Az Ő feladata és felelőssége:

. A Program megvalósításának koordinálása

. a végrehajtás nyomon követése

. az esélyegyenlőség sérülésére vonatkozó esetleges panaszok kivizsgálása

. a szükséges esélyegyenlőségi munkacsoportok összehívása és működtetése.

## Az intézkedési területek részletes kifejtése

### 1. A mélyszegénységben élők és romák helyzete, esélyegyenlősége

A munkahelyek számának gyarapítása alapvetően két úton valósulhat meg. Az egyik, hogy külső beruházások révén új foglalkozatók jelennek meg a településen.

Ennek sajnos akadályát jelenti a Budapesttől és az agglomerációtól mért távolság, valamint, hogy az 51-es számú főút, amely a település legjelentősebb tranzit útvonala országosan elhanyagolható jelentőséggel bír. A vállalkozások megtelepedésének egyik gátja továbbá a képzetlen munkaerő viszonylagosan magas száma.

További lehetőség, hogy a településen már **meglévő vállalkozások** gazdasági ereje növekszik. Ez f**őként a mezőgazdaságban valamint az arra épülő egyes iparágakban lehetne** **sikeres**. Nem elhanyagolható szempont, hogy a mezőgazdaság felvevője lehetne a képzetlen munkaerőnek is.

Ehhez az önkormányzat csak az **adópolitikája** segítségével tud segítséget nyújtani. Ennek korlátját jelenti a helyi adókról szóló törvényben meghatározott a vállalkozások adómentességeit, kedvezményeit korlátozó rendelkezések, továbbá az önkormányzat rendkívül beszűkült pénzügyi forrásai. Mindezek alapján csak nagy körültekintéssel lehet ezta kérdést kezelni.

A **közfoglalkozatásba**n a továbbiakban még kiaknázatlan lehetőségek vannak. Az eddig kisegítő típusú munka nagy hangsúlya mellett tovább kell növelni az értékteremtő munkák megszervezését, amelyek adott esetben az önkormányzati kiadások csökkenését teszik lehetővé. Az így elért gazdasági eredmény növelheti a közfoglalkoztatás körét, vagy az adópolitika változásából eredő időleges adóbevétel csökkenést.

A közfoglalkoztatás azonban csak áthidaló és időleges megoldásként értékelhető. Fontos lenne, hogy az onnan kikerülő személyek idővel saját lábukra álljanak. Szerepe lehet ebben az egyes nagyobb beruházások során az azt végző vállalkozók esetleges felvevő szerepe, vagy az egyes főként szakmával rendelkező lakosság vállalkozóvá válása. Ehhez segítség lehet az államilag támogatott vállalkozási formák pl. szociális szövetkezet megjelenése. Ehhez az önkormányzat főként információkkal és a szervezéshez nyújtott segítséggel tud támogatást nyújtani. Meg kell még említeni az önkormányzat és a Dömsödi Általános Ipartestület közötti partnerségi megállapodást, amely bővíthető lenne a vállalkozóvá váláshoz szükséges támogató munkával.

- Dömsöd Önkormányzatának intézményeinél és a Polgármesteri Hivatalánál a megüresedett munkahelyek betöltésénél a hangsúlyt a képzettségre, jártasságra és képességre kell helyezni.

- Dömsöd Önkormányzatának intézményeinél és a Polgármesteri Hivatalnál a továbbtanulás területén minden munkavállalónak azonos esélyt kell biztosítani, kisgyermekes munkavállalót túlmunkára beosztani csak egyetértésével lehet, a nyugdíj előtt álló munkavállaló munkaidejét csak beleegyezésével lehet csökkenteni.

**48.**

- a szociális szolgáltatási koncepciót az önkormányzat 2 évente vizsgálja felül

### 2. Gyermekek

Felülvizsgálati megállapítások 2013-ban, a 2008-as oktatási programban meghatározottak megvalósulásának értékelése:

**A legfontosabb beavatkozási pontok**

2014. szeptember 1-jétől a **2011. évi CXC. a nemzeti köznevelésről szóló törvény alapján:**

* **„8. §** (1) Az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.
* (2) A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A jegyző – az egyházi és magán **fenntartású** intézmények esetében a fenntartó – a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva, az ötödik életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

A 8. § (2) bekezdése a 95. § (4) bekezdése alapján 2014. szeptember 1-jén lép hatályba.”

* Az óvodások számára a megfelelő neveléshez szükséges környezetet és tárgyi eszközöket biztosítani kell. A település demográfiai helyzete, az óvodai ellátottak számának növekedése és a meglévő épületek feladat-ellátási alkalmatlanságai, nehézségei miatt indokolt, az óvodai nevelés elvárásainak eleget tevő intézmény korszerűsítése, első sorban bővítése;
* Biztosítani kell az óvodapedagógusok számára a folyamatos szakmai továbbképzést, ahol a HH/HHH gyermekek neveléséhez szükséges kompetenciákat (tudás, attitűdök, képességek) megszerzik. A jövőben is fokozott figyelmet kell fordítani a HH/HHH és az SNI gyermekekre, mivel ők speciális szaktudást illetve fokozott figyelmet igényelnek.

1. **Újabb célok kitűzése, a fejlesztési lehetőségek meghatározása:**

* tagóvodára benyújtva a pályázat a nyílászárók cseréjére, akadálymentesítésre, parkettázás tagóvoda 1 csoportszobájára és 2 közlekedő pvc cseréjére.

1. **Helyzetelemzés:**

* Demográfiai hullám miatt 2009-2010 és 2010-2011-es nevelési években már az

októberi statisztikai adatszolgáltatáskor több gyermek felvétele történt, mint amennyi férőhely rendelkezésre állt és évközben a létszám tovább gyarapodott.

* 8 csoport indítását engedélyezte a fenntartó a születések számának csökkenése miatti beiratkozók létszámára hivatkozva 2011-2012-ben.
* Az idei évben volt a tagóvodában ideális a létszám a férőhelyekhez és a csoportszobák méretéhez viszonyítva. Nagyon hiányoznak azonban a tornaszoba, szertárak és a felnőtt öltöző, valamint egy olyan közösségi fedett tér, ahol az ünnepségeket le lehetne bonyolítani.
* Oktatási Hivatal engedélyét kellett kérni a 2009-2010; és fenntartó engedélyét a maximális létszámok átlépéséhez a 2010-2011; 2011-2012; 2012-2013-as és jelenleg is a 2013-2014-es nevelési években.
* A HH és HHH gyermekek épületenkénti arányos elosztását nem sikerült megvalósítani a szülői igények figyelembe vétele miatt. A Dabi Tagóvodát a 2013-20014-es évre a férőhelyhez képest 19 fővel kevesebben kérték a szülők. A csoportszobák alapterületéhez viszonyítva azonban az idei csoportok létszámával lehet eredményes szakmai munkát végezni.

1. **A jelenlegi problémák beazonosítása:**

***A tárgyi fejlesztési tervek*** közül több minden megvalósult, van ami folyamatban van és a jelenlegi gazdasági körülményeket ismerve, nyílván van ami még várat magára.

*A tárgyi feltételek* javítása a mindenkori gazdasági helyzet, a költségvetés függvénye. A csoportszobák felszereltségét folyamatosan újítjuk. Szépítik a berendezéseket, bútorokat, székeket.

*A fejlesztési elképzelések között szerepelt*

* az elektromos hálózatok felülvizsgálata, korszerűsítése, Dabon még nem valósult meg, mert férőhelybővítést tervezünk ott is,
* szélfogó készítése, megvalósult az átépítéskor az Új Óvodában,
* akadálymentesítés,
* HACCP miatt a tálalókonyha újra csempézése és burkolása bővítés miatt Dabon nem valósult meg.

***A tervek között szerepelt, de forráshiány miatt ez idáig nem került megvalósításra:***

A székhely épületben a bővítést megelőzően minden csoportszoba minden ablaka redőnyös volt, azonban az új nyílászárók mérete eltért, ezért nem kerülhettek visszaépítésre. Egy csoportszoba redőnyözése szponzorok támogatásával megtörtént, a többi 5 csoportszoba szúnyoghálós redőnyözésére költségvetési keretünkből ezidáig nem sikerült a hiányzó összeget kiszorítani. A szúnyoghálózás a szomszédban lévő állattartás miatt nagyon fontos lenne. Az eszköztervről szóló rendelet fényvédő függönyt ír elő, azonban a nyári hőségben a délutáni pihenéshez a redőny nyújtana védelmet.

A vetítéseknél sem elegendő a függöny, mert beereszti az erős fényt. A sötétítő függönyöket is szülői adományokból sikerült megvásárolni.

A redőny a téli időszakban hőszigetelő funkciót is jelenthetne, energia takarékosabbá válhatna a működtetési költségünk.

Az Új Óvoda bejárati terasza a szélsőséges téli időjárás miatt minden évben felfagyott. Fagyálló burkolattal kellene ellátni, azonban a költsége már az idén sem oldható meg. Egy ütemben az akadálymentesítés, korlát és feljáró készítése is szükséges.

49.

- a nevelési - oktatási intézmények tárgyi feltételeinek további javítása javasolt annak érdekében, hogy a fogyatékkal élő gyermekek( nem az enyhe fokú értelmi sérültek és az SNI – gyerekek ) lakóhelyükön járhassanak iskolába. / szakmai program, működési engedély módosítása szükséges !!! /

**-** a közoktatási esélyegyenlőségi tervet az önkormányzat rendszeresen, 2 évente vizsgálja felül

- magántanulóvá válás számának csökkentése

### 3. Nők

***További célok a******családbarát, illetve a nők esélyegyenlőségét elősegítő intézkedések kapcsán Dömsöd Önkormányzatának Intézményeinél illetve a Polgármesteri Hivatalánál:***

- távmunka engedélyezése

* Laptop gépek beszerzése
* Óvodai, iskolai napközis ellátás támogatása
* Egészségmegőrzésre irányuló szolgáltatások ( oltások, egészségügyi szűrések, magán egészségbiztosítás)

### 4. Idősek

**A problémák beazonosítására** középiskolás fiatalok bevonásával kérdőíves felmérést lehetne készíteni.

**Fejlesztések:**

- Akadálymentesítést elvégezni ahol építészetileg lehet, ahol nem, ott hívócsengős megoldást bevezetni.

- Társadalmi, illetve közmunka keretén belül az idős ember környezetét (udvar, kert, utcafront) rendben tartani nem tudó embereknek segítségnyújtás.

**-** idősek klubja kötelező létrehozása

**-** Bevonni az érettségi előtt álló fiatalokat az idős emberek mindennapjainak megkönnyítésébe az iskolai közösségi szolgálat megszervezésén belül.

**-** anyagi segítség hiányában a nyugdíjasoknak újra lehetne karácsonykor csomagot adni

- internet oktatás a könyvtár és vagy a családsegítő szolgálat keretein belül

### 5. Fogyatékkal élők

- A közszolgáltatásokhoz, egészségügyi és szociális szolgáltatásokhoz való egyenlő esélyű hozzáférés megteremtése.

**-** A fogyatékos emberek a munkaerő piacon való elhelyezkedése rendkívül nehéz, segíteni kell a rehabilitációs munkahelyen történő foglalkoztatásukat. / probléma, hogy nem akadálymentesített a helyi rehabilitációs munkahely épülete /

- a napi életvitelükben segítséget a szociális ellátórendszeren belül lehetne több személynek nyújtani / házi segítségnyújtás, szociális étkezés /

- hozzá kell segíteni Őket, hogy részt tudjanak venni a közösségi rendezvényeken

- idősek klubjában helyet kaphatnak a fogyatékos személyek is

- érdek-képviseleti szervet lehetne létrehozni a számukra

- az önkormányzat honlapjának infókommunikációs akadálymentesítése

- a Dömsödi Hírnök oldalain fokozott figyelmet kell fordítani a jövőben az esélyegyenlőségi program célcsoportjait érintő kérdésekben történő tájékoztatásra

# 2. Összegző táblázat - A Helyi Esélyegyenlőségi Program Intézkedési Terve (HEP IT)

3. melléklet a 2/2012. (VI. 5.) EMMI rendelethez

|  | A | B | C | D | E | F | G | H | I | J |
| --- | --- | --- | --- | --- | --- | --- | --- | --- | --- | --- |
| Intézkedés sorszáma | Az intézkedés címe, megnevezése | A helyzetelemzés következtetéseiben feltárt esélyegyenlőségi probléma megnevezése | Az intézkedéssel elérni kívánt cél | A célkitűzés összhangja egyéb stratégiai dokumentumokkal | Az intézkedés tartalma | Az intézkedés felelőse | Az intézkedés megvalósításának határideje | Az intézkedés eredményességét mérő indikátor(ok) | Az intézkedés megvalósításához szükséges erőforrások (humán, pénzügyi, technikai) | Az intézkedés eredményeinek fenntarthatósága |
| I. A mélyszegénységben élők és a romák esélyegyenlősége | | | | | | | | | | |
| 1 | Vállalkozások megerősítése | A településen lévő kisvállalkozásoknak a megerősítése | munkahelyek számának gyarapítása | - | -Adópolitika újragondolása - munkahelyteremtést támogató kedvezmények | Képviselő-testület, jegyző, gazdasági-vezető | 2015. II. félév | csökken a munkanélküliek száma a településen |  |  |
| 2 | Munkaerő piaci helyzet javítása | Álláskeresők, és pályakezdő munkavállalók helyzetének javítása | Magasabb foglalkoztatottság elérése a településen |  | - Képzések szervezésében közreműködés, támogató szolgáltatások biztosítása az álláskeresők számára 2013-tól folyamatos -Pályakezdő munkavállalók legalább időleges foglalkoztatása 2014-től folyamatos -Önkormányzati együttműködés fokozása a piaci szektorral és képviselőivel |  | 2013-tól folyamatos | Csökken a településen a munkanélküliség | Gyermekjóléti és Családsegítő Szolgálat Önkormányzati intézmények Polgármester, jegyző |  |
| 3 | Tartós munkanélküliek munka világába való visszaintegrálása | A tartós munkanélküliek foglalkoztatottságának az elérése | Munkanélküliség visszaszorítása |  | Közmunkaprogram folyamatos szervezése, lehetőség szerint értékteremtő munkák előnyben részesítésével | Polgármester, Községgazdálkodás, intézmények | 2013- tól folyamatosan | csökken a tartós munkanélküliek száma |  |  |
| 4 | Beruházások vonzása | Vállalkozási terület kialakítása, infrastruktúrális fejlesztések | Foglalkoztatottság növelése |  | Infrastruktúrális fejlesztés | Képviselő-testület, jegyző, műszaki iroda | 2017-ig folyamatosan | nő foglalkoztatottság |  |  |
| II. A gyermekek esélyegyenlősége | | | | | | | | | | |
| 1 | Speciális szakember hiány az óvodában | A Nagyközségi Óvoda működésében igényelné bizonyos speciális szakemberek alkalmazását -gyógypedagógusok, pszichológusok, logopédusok, fejlesztőpedagógusok - is. | Integráció magasabb fokú elérése. A sajátos nevelési igényű gyermekek beilleszkedésének a segítése. |  | - Az intézmény pedagógusainak önképzésének, továbbképzésének, csapatmunkájának további lehetőségének a biztosítása -az intézmény speciális szakember gárdájának a bővítése | Nagyközségi Óvoda |  | speciális szakamberek megjelenése az intézményben, integráció sikeressége |  |  |
| 2 | Családi nevelés kiegészítése | A Nagyközség Óvoda alapvető célja, hogy ne gyermekmegörző szerepet töltsön be, amíg a szülők dolgoznak, hanem egy olyan szocializációs folyamatot indítson be a gyermek életében, amely segítséget biztosíthat - főként a hátrányos helyzetben élő gyerekek esetében - a sokoldalú harmónikus fejlődéshez. | családi nevelés kiegészítése, annak érdekében, hogy a gyermek megtanuljon nagy közösségben élni. | óvodai nevelési program | Az óvodai program módosítása 2013. 08 31. | Nagyközség Óvoda |  |  | Nevelőtestület |  |
| 3 | Az óvodai székhely és telephely gyermekösszetételének a kiegyenlítése | A HH és HHH gyermekek székhely és telephely közötti egyenletes elosztása. | A HH és HHH gyermekek egyenlő megoszlásának elérése az óvodai székhely és telephely között |  | -Óvodai felvételi rendszer felülvizsgálata - Körzethatárok kialakítása javasolt - székhely és telephely közötti egyenletes eloszlás elérése | Óvoda |  | A HH és HHH gyermekek egyenletes eloszlásának elérése | Nagyközség Óvoda |  |
| 4 | Nagyközségi óvoda tárgyi feltételeinek és bővítésének az elérése | a gyermekek megfelelő neveléséhez biztosítani kell a megfelelő környezetet és tárgyi eszközöket | gyermekek megfelelő neveléséhez szükséges tárgyi feltételeknek megteremtése, bővítése |  | - Az óvodaépületek felújítása - megfelelő méretű foglalkoztató szobák és kiszolgáló helységek kialakítása - nyílázsáró csere, hőszigetelés, ablakok redőnyözése - Tagóvoda további 25 főt befogadó bővítési lehetőségének megtervezése. határidő: 2014. tavasz | Nagyközség Óvoda |  | tárgyi eszközök és helységek bővülése | Infrastrukturális beruházás keretében |  |
| 5 | Akadálymentesítés | oktatási intézmények, és egyészségügyi intézmények akadálymentesítése | Mindenki számára egyenlő hozzáférés |  | Az épületek akadálymentesítése | Önkormányzat | folyamatos | Az intézmények elérhetőbbé vállnak mindenki számára | pénzügyi erőforrás |  |
| 6 | Magántanulóság csökkentése | a Településen élő gyermekeknek legyen esélyük az oktatási rendszeren belül maradni | Minden településen élő gyermeknek legyen része iskolai nevelésben |  | Az oktatási rendszerben maradás segítése, jelzőrendszer aktív működése | Iskola, Gyermekjóléti Szolgálat | folyamatos | csökken a magántanulók száma a településen | humán (iskola - gyermekjóléti kapcsolatának erősítése) |  |
| III. A nők esélyegyenlősége | | | | | | | | | | |
| 1 | Munkahelyek családbaráttá alakítása | Kisgyermekes anyukák esélyének növelése | A dolgozó kisgyermekes anyukák munkájának a könnyítése |  | részmunkaidő lehetősége, rugalmas munkaidő, továbbképzésre küldés biztosítása otthon lévő kismamák számára is távmunka lehetőségének biztosítása | Intézményvezetők, Polgármester | folyamatos |  | Szakmai és Szervezeti Szabályzatok módosítása |  |
| IV. Az idősek esélyegyenlősége | | | | | | | | | | |
| 1 | Idősek klubja | Idősek klubjának létrehozása a településen | Idösek nappali ellátásának a biztosítása |  | - épület biztosítása, - igénybevevők előzetes felmérése | Önkormányzat | folyamatos | a szolgáltatás megjelenése a településen | pályázati úton |  |
| 2 | Idősember környezetének rendbentartásához segítségnyújtás | A településen élő idősek segítése társadalmi illetve közmunka keretében | - Idősek életének megkönnyítése, - utcafront, udvar szépítése |  | - Szervezés, - Ellenőrzés | Családsegítő Szolgálat, Önkormányzat | folyamatos | Javul Idősek helyzete | Családsegítő szervező munkája |  |
| 3 | Informatikai jártasság kialakítása | Elérhetővé tenni az idősek számára is az informatikai rendszerek kezelését | Világháló használata |  | - igényfelmérés, - szervezés - pályázati lehetőségek nyomonkövetése | Könyvtár, Családsegítő Szolgálat |  | nő az informatikai jártasság az idősek körében nő a kapcsolattartás a külvilággal | Családsegítő Szolgálat szervező munkája, pályázatok |  |
| V. A fogyatékkal élők esélyegyenlősége | | | | | | | | | | |
| 1 | Akadálymentesítés | közszolgáltatásokhoz, egészségügyi- és szociális szolgáltatásokhoz való egyenlő hozzáférés biztosítása | a fogyatékkal élők számára esélyegyenlőség megteremtése |  | - meglévő épületek átépítése, - siketeknek indukciós hurok beépítése, - vakoknak braille írásos táblák - Önkormányzati honlap akadálymenetesítése: infokommunikációs akadálymenetesítése | Önkormányzat | folyamatos | A településen elérhetőbbé vállnak a fogyatékkal élők számára a különböző intézmények | pályázatok, Önkormányzati költségvetésből |  |
| 2 | Érdekképviseleti szerv létrehozása | Fogyatékos személyek összefogása | A településen élő Fogyatékkal élők érdekei is képviselésre kerüljenek |  | - szervezés, - igényfelmérés, | Civil szervezetek, Egyház |  | érdekképviselet megalakulása | Közösségek összefogása |  |

# 3. Megvalósítás

**A TELEPÜLÉSI ESÉLYEGYENLŐSÉGI PROGRAMMAL KAPCSOLATOS INTÉZKEDÉSEK**

**1. A települési Esélyegyenlőségi Program érvényessége**

2013. július – 2018. július

**2. A települési Esélyegyenlőségi Program felülvizsgálata**

A tervben megfogalmazott célok és feladatok teljesítését Dömsöd Nagyközség Önkormányzatának Képviselő – testülete 2 évente felülvizsgálja. A teljes – minden fejezetére kiterjedő – értékelést a Képviselő -testület a terv kihirdetését követő 5 éven belül végzi el.

**3. A települési Esélyegyenlőségi Program módosítása**

Jogszabályi változások, illetve indokolt változás esetén a Program módosítására javaslatot tehet:

- a Képviselő – testület bármely tagja

- polgármester, jegyző

- a Képviselő – testület bármely szakmai bizottsága

- Dömsöd önkormányzatának fenntartásában lévő intézmények vezetői

**4. A települési Esélyegyenlőségi Program nyilvánossága:**

Dömsöd Nagyközség Esélyegyenlőségi Terve nyilvános.

## Monitoring és visszacsatolás

A Helyi Esélyegyenlőségi Program megvalósulását, végrehajtását a HEP Fórum ellenőrzi, és javaslatot készít a HEP szükség szerinti aktualizálására az egyes beavatkozási területek felelőseinek, illetve a létrehozott munkacsoportok beszámolóinak alapján.

## Nyilvánosság

A program elfogadását megelőzően, a véleménynyilvánítás lehetőségének biztosítása érdekében nyilvános fórumot hívunk össze.

A véleményformálás lehetőségét biztosítja az Helyi Esélyegyenlőségi Program nyilvánosságra hozatala is, valamint a megvalósítás folyamatát koordináló HEP Fórum első ülésének mihamarabbi összehívása.

A nyilvánosság folyamatos biztosítására legalább évente tájékoztatjuk a program megvalósításában elért eredményekről, a monitoring eredményeiről a település döntéshozóit, tisztségviselőit, az intézményeket és az együttműködő szakmai és társadalmi partnerek képviselőit.

A HEP Fórum által végzett éves monitoring vizsgálatok eredményeit nyilvánosságra hozzuk a személyes adatok védelmének biztosítása mellett. A nyilvánosság biztosítására az önkormányzat honlapja, a helyi média áll rendelkezésre. Az eredményekre felhívjuk a figyelmet az önkormányzat és intézményeinek különböző rendezvényein, beépítjük kiadványainkba, a tolerancia, a befogadás, a hátrányos helyzetűek támogatásának fontosságát igyekszünk megértetni a lakossággal, a támogató szakmai és társadalmi környezet kialakítása érdekében.

## Kötelezettségek és felelősség

Az esélyegyenlőséggel összefüggő feladatokért az alábbi személyek/csoportok felelősek:

A Helyi Esélyegyenlőségi Program végrehajtásáért az önkormányzat részéről hajduné Horváth Jolán felel.:

* Az ő feladata és felelőssége a HEP Fórum létrejöttének szervezése, működésének sokoldalú támogatása, az önkormányzat és a HEP Fórum közötti kapcsolat biztosítása.
* Folyamatosan együttműködik a HEP Fórum vezetőjével.
* Felelősségi körébe tartozó, az alábbiakban felsorolt tevékenységeit a HEP Fórum vagy annak valamely munkacsoportjának bevonásával és támogatásával végzi. Így
  + Felel azért, hogy a település minden lakója és az érintett szakmai és társadalmi partnerek számára elérhető legyen a Helyi Esélyegyenlőségi Program.
  + Figyelemmel kíséri azt, hogy az önkormányzat döntéshozói, tisztségviselői és intézményeinek dolgozói megismerik és követik a HEP-ben foglaltakat.
  + Támogatnia kell, hogy az önkormányzat, illetve intézményeinek vezetői minden ponton megkapják a szükséges felkészítést és segítséget a HEP végrehajtásához.
  + Kötelessége az egyenlő bánásmód elvét sértő esetekben meg tennie a szükséges lépéseket, vizsgálatot kezdeményezni, és a jogsértés következményeinek elhárításáról intézkedni

A HEP Fórum vezetőjének feladata és felelőssége:

* a HEP IT megvalósításának koordinálása (a HEP IT-ben érintett felek tevékenységének összehangolása, instruálása),
* a HEP IT végrehajtásának nyomon követése,
* az esélyegyenlőség sérülésére vonatkozó esetleges panaszok kivizsgálása az önkormányzat felelősével közösen
* a HEP Fórum összehívása és működtetése.

A település vezetése, az önkormányzat tisztségviselői és a települési intézmények vezetői

* felelősek azért, hogy ismerjék az egyenlő bánásmódra és esélyegyenlőségre vonatkozó jogi előírásokat, biztosítsák a diszkriminációmentes intézményi szolgáltatásokat, a befogadó és toleráns légkört, és megragadjanak minden alkalmat, hogy az esélyegyenlőséggel kapcsolatos ismereteiket bővítő képzésen, egyéb programon részt vegyenek.
* Felelősségük továbbá, hogy ismerjék a HEP IT-ben foglaltakat és közreműködjenek annak megvalósításában.
* Az esélyegyenlőség sérülése esetén hivatalosan jelezzék azt a HEP IT kijelölt irányítóinak.
* Az önkormányzati intézmények vezetői intézményi akciótervben gondoskodjanak az Esélyegyenlőségi Programban foglaltaknak az intézményükben történő maradéktalan érvényesüléséről.

Minden**,** az önkormányzattal és annak intézményeivel szerződéses viszonyban álló, számukra szolgáltatást nyújtó fél felelőssége, hogy megismerje a HEP IT-t, magára nézve kötelezőként kövesse azt, és megfeleljen az elvárásainak, amelyre vonatkozó passzust a jövőben bele kell foglalni a szerződésbe. Szükséges továbbá, hogy a jogszabály által előírt feladat-megosztás, együttműködési kötelezettség alapján a települési önkormányzattal kapcsolatban álló szereplők ismerjék a HEP-ot, annak megvalósításában aktív szerepet vállaljanak. (Ld. pl. a köznevelési intézmények fenntartása és működtetése.)

## Érvényesülés, módosítás

Amennyiben a kétévente előírt – de ennél gyakrabban, pl. évente is elvégezhető - felülvizsgálat során kiderül, hogy a HEP IT-ben vállalt célokat nem sikerül teljesíteni, a HEP Fórum 30 napon belül jelentést kér a beavatkozási terület felelősétől, amelyben bemutatja az indikátorok teljesülése elmaradásának okait, és a beavatkozási tevékenységek korrekciójára, kiegészítésére vonatkozó intézkedési tervjavaslatát annak érdekében, hogy a célok teljesíthetők legyenek. A HEP Fórum a beszámolót a benyújtástól számított 30 napon belül megtárgyalja és javaslatot tesz az önkormányzat képviselőtestületének a szükséges intézkedésekre.

A program szándékos mulasztásból fakadó nem teljesülése esetén az HEP IT végrehajtásáért felelős személy intézkedik a felelős(ök) meghatározásáról, és – szükség esetén – felelősségre vonásáról.

Az egyenlő bánásmód elvét sértő esetekben az HEP IT végrehajtásáért felelős személy megteszi a szükséges lépéseket, vizsgálatot kezdeményez, és intézkedik a jogsértés következményeinek elhárításáról.

Az HEP IT-t mindenképp módosítani szükséges, ha megállapításaiban lényeges változás következik be, illetve amennyiben a tervezett beavatkozások nem elegendő módon járulnak hozzá a kitűzött célok megvalósításához.

# 4. Elfogadás módja és dátuma

I. A Dömsöd Nagyközség Helyi Esélyegyenlőségi Programjának szakmai és társadalmi vitája megtörtént. Az itt született észrevételeket a megvitatást követően a HEP Intézkedési Tervébe beépítettük.

III. Ezt követően Dömsöd Nagyközség Képviselő-testülete a Helyi Esélyegyenlőségi Programot (melynek része az Intézkedési Terv) megvitatta és 101/2013. (VI.27.) Kt. számú határozatával elfogadta.

Mellékletek:

## - Intézkedések összefoglaló táblázata

Dátum Aláírás

A Dömsöd Nagyközségi Önkormányzat Helyi Esélyegyenlőségi Programjának partnerei ismerik a Helyi Esélyegyenlőségi Programot, és annak megvalósításában tevékenyen részt kívánnak venni.

Dátum Partner aláírás

Dátum Partner aláírás

Dátum Partner aláírás

Dömsöd, 2013. 06. 17.

Összeállította: Zsinkó Márta

Közreműködtek:

Dömsöd – Apaj Gyermekjóléti és Családsegítő Szolgálat dolgozói

Dömsöd Nagyközség Önkormányzatának köztisztviselői:

dr Bencze Zoltán

Ispánné Gergely Szilvia

Mikusné Béky Edit

Vargáné Gábor Katalin

Varga László

Dr Wagner Viktor

Orosz Lajosné, Tassi Lászlóné

Csengődi Józsefné

Kolompárné Hartai Mária